CELEX: 52008PC0497
Language: bg
Date: 2008-07-30
Title: Предложение за регламент на Съвета за изменение на Регламент (EИО) № 2112/78 на Съвета относно сключване на Митническа конвенция за международния превоз на стоки под покритието на карнети ТИР (Конвенция ТИР) от 14 ноември 1975 г., Женева

Важна правна забележка

|

52008PC0497

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 30.7.2008COM(2008) 497 окончателен2008/0164 (ACC)Предложение заРЕГЛАМЕНТ НА СЪВЕТАза изменение на Регламент (EИО) № 2112/78 на Съвета относно сключване на Митническа конвенция за международния превоз на стоки под покритието на карнети ТИР (Конвенция ТИР) от 14 ноември 1975 г., Женева(представена от Комисията)ОБЯСНИТЕЛЕН МЕМОРАНДУМ1. КОНТЕКСТ НА ПРЕДЛОЖЕНИЕТО1.1. Основания и цели на предложениетоМитническата конвенция относно международния превоз на стоки под покритието на карнети ТИР (Конвенция ТИР) от 14 ноември 1975 г. бе приета от името на Европейската икономическа общност посредством Регламент (ЕИО) № 2112/78 на Съвета. Конвенцията влезе в сила за Общността на 20 юни 1983 г.След приемането ѝ се наложи Конвенция ТИР да бъде изменена, с цел модернизиране и укрепване на режима ТИР, по-прецизно дефиниране на правата и задълженията на всички страни, ангажирани в системата ТИР, както и въвеждане на електронна система, с помощта на която международната организация да бъде незабавно уведомявана при представянето на карнети ТИР пред получаващите митнически учреждения.Настоящият регламент има за цел от Съвета да бъдат одобрени всички изменения на Конвенция ТИР, които са направени от договарящите страни, включително и Европейската общност, но които не са формално въведени в правния ред на Общността.1.2. Общ контекстКонвенция ТИР, която се ръководи от Икономическата комисия за Европа на Организацията на обединените нации (ИКЕ-ООН) със седалище в Женева, установи митнически транзитен режим за международното движение на стоки по шосе. Понастоящем към конвенцията има 68 договарящи страни, сред които държавите-членки на Европейската общност и самата Европейска общност.Съгласно конвенцията стоки под митническо или данъчно суспендиране могат да пресичат международните граници с минимална намеса от страна на митническите органи по време на тяхното движение. Като намалява традиционните пречки пред международното движение на стоки, системата ТИР насърчава развитието на международната търговия. Чрез ограничаване на забавянията, тя позволява да се правят значителни икономии на транспортните разходи. Най-важното преимущество на системата е, че с помощта на своята международна гаранционна верига Конвенция ТИР предоставя сравнително лесен достъп до необходимите гаранции.Конвенция ТИР е изменяна няколко пъти от 1975 г. насам. Някои от измененията са технически и са насочени към превозни средства и контейнери, които могат да бъдат считани за сигурни при превоз на стоки под покритието на карнет ТИР.Външният вид на карнета ТИР е бил също променян няколко пъти от неговото въвеждане, с цел да стане по-лесен за употреба и да включва всички необходими данни за дадения превоз ТИР.Подобно на други митнически транзитни режими, режимът ТИР е бил обект на измами. Тези проблеми са довели до значителни загуби за бюджетите на договарящите страни и представляват заплаха пред европейската търговска и икономическа дейност. Ето защо се е налагало Конвенция ТИР да бъде изменяна, с оглед нейните процедури и формалности да станат по-ефективни при борбата с измамите. Въпреки множеството изменения на Конвенцията от 1975 г. насам, по-голямата част от тях засягат строго технически въпроси, свързани с области като проектиране на превозните средства. През последните години и в светлината на проблемите, дължащи се на измами, процесът на преразглеждане бе по-пряко насочен към правата и задълженията на засегнатите страни.След приемането на всички изменения от Административния комитет за Конвенция ТИР, изглежда целесъобразно те да бъдат въведени в правния ред на Общността чрез изменение на Регламент (ЕИО) № 2112/78 на Съвета.1.3. Съществуващи разпоредби в областта на предложениетоРегламент (EИО) № 2112/78 на Съвета от 25 юли 1978 година относно сключване на Митническа конвенция за международния превоз на стоки под покритието на карнети ТИР (Конвенция ТИР) от 14 ноември 1975 г., Женева.1.4. Съвместимост с другите политики и цели на СъюзаПредложеният регламент е съвместим с общата политика в областта на търговията и транспорта. Системата ТИР, предоставяща улеснения при автомобилния транспорт, позволява на стоките да пътуват през териториите на 68-те договарящи страни с минимална намеса от страна на митническите администрации и предоставя, чрез международната гаранционна верига, сравнително лесен достъп до необходимите гаранции. Облекченията, постигнати чрез Конвенция ТИР, са в съответствие с ревизираната Лисабонска стратегия. Формалното приемане на измененията е в съответствие с политиката за усъвършенстване на регулаторната рамка.2. Консултация със заинтересованите страни и оценка на въздействието2.1. Консултация със заинтересованите страниМетоди на консултиране, основни целеви сектори и общ профил на участниците в консултацията:Бяха проведени консултации с Международния съюз за автомобилен транспорт, всички гарантиращи асоциации в рамките на Изпълнителния съвет ТИР и митническите органи на договарящите страни по Конвенция ТИР. Тези консултации бяха проведени по време на срещите на Комитета по митническия кодекс, сесиите на Работната група по митническите въпроси, свързани с транспорта, и Административния комитет за Конвенцията ТИР.Обобщение на отговорите и на начина, по който са взети предвид:Всички консултирани страни считат за необходимо в правния ред на Общността да бъдат въведени измененията на Конвенция ТИР. В рамките на комитета по Митническия кодекс държавите-членки изразиха предпочитание за приемане от Съвета на консолидирана версия на Конвенция ТИР, вместо приемане отделно на нейните почти 28 изменения, като се има предвид, че някои от тях претърпяват промяна с последващи изменения и вече не са актуални.2.2. Събиране и използване на експертни становищаНе бяха необходими външни експертни мнения.2.3. Оценка на въздействиетоВсички приети до настоящия момент от Административния комитет изменения на Конвенция ТИР, които все още са в сила, трябва да бъдат официално приети от Общността.Някои от тези изменения засягат технически въпроси, като например разстоянието между халките и отворите на покривалото, използвано за превозни средства, пътуващи под ТИР, възможността за използване на товарни списъци като приложения към карнета ТИР, дори и в манифеста да има достатъчно място за въвеждане на информацията за всички превозвани стоки, новите изисквания за сигурност на пода на товарните помещения на превозни средства, пътуващи под ТИР, подсигуряването на техния вентилационен отвор и конструкцията на определен тип пътни превозни средства.Други изменения са от естество, различно от техническото, като например изискването дружествата, издаващи и използващи карнети ТИР, да бъдат одобрени от митническите органи. Освен това бе създаден Изпълнителен съвет ТИР, който е изпълнителен орган, състоящ се от експерти по ТИР, натоварени със задачата на осъществяват надзор върху изпълнението на конвенцията. На последно място, бяха по-добре изяснени ролите и отговорностите на основните участници в системата ТИР.За да бъде по-ефективно контролирано и съхранено настоящото функциониране на режима ТИР, беше въведена електронна система за уведомяване на международната организация, отговорна за организацията и функционирането на гаранционната верига, за представянето на карнети ТИР пред получаващите митнически учреждения. Новото приложение 10 официално въвежда системата SafeTIR, която наблюдава, в ползва на всички засегнати страни, завършването/частичното завършване на операциите ТИР.С приемането на настоящия регламент Общността ще въведе изменената Конвенция ТИР в своя правен ред в полза на митническите органи и транспортния сектор.3. Правни елементи на предложението3.1. Обобщение на предлаганите меркиПредложеният регламент въвежда официално всички изменения на Конвенция ТИР, които са все още в сила, и изменя Регламент (EИО) № 2112/78 на Съвета от 25 юли 1978 година относно сключване на Митническа конвенция за международния превоз на стоки под покритието на карнети ТИР (Конвенция ТИР) от 14 ноември 1975 г., Женева.3.2. Правно основаниеЧлен 133 от Договора за създаване на Европейската общност.3.3. Принцип на субсидиарностОбщността е договаряща страна по Конвенция ТИР и е следователно задължена да прилага измененията на Конвенцията ТИР. Предложението е от изключителната компетентност на Общността. Следователно не се прилага принципът на субсидиарност.3.4. Принцип на пропорционалностПредложението е в съответствие с принципа на пропорционалност. То внася измененията в едно международното споразумение, което като такова се придържа към принципа на пропорционалност. Всички тези изменения са били вече приети от Административния комитет за Конвенция ТИР и вече се прилагат във всички държави-членки.3.5. Избор на инструментиПредложени инструменти: регламент.Предложеният регламент изменя Регламент (ЕИО) № 2112/78, който въведе Конвенция ТИР в правния ред на Общността.4. Отражение върху бюджетаПредложението няма отражение върху бюджета на Общността.5. допълнителна информация5.1. ОпростяванеПредложението предвижда опростяване на законодателството.Предложеният регламент въвежда в правния ред на Общността всички изменения на Конвенция ТИР, които все още са в сила.5.2. Изменение на съществуващо законодателствоПриемането на предложението ще замени приложението към Регламент (EИО) № 2112/78 на Съвета от 25 юли 1978 година относно сключване на Митническа конвенция за международния превоз на стоки под покритието на карнети ТИР (Конвенция ТИР) от 14 ноември 1975 г., Женева.2008/0164 (ACC)Предложение заРЕГЛАМЕНТ НА СЪВЕТАза изменение на Регламент (EИО) № 2112/78 на Съвета относно сключване на Митническа конвенция за международния превоз на стоки под покритието на карнети ТИР (Конвенция ТИР) от 14 ноември 1975 г., ЖеневаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него,като взе предвид предложението на Комисията[1],като има предвид, че:(1) Митническата конвенция за международния превоз на стоки под покритието на карнети ТИР (Конвенция ТИР) от 14 ноември 1975 г.[2] бе одобрена от името на Европейската общност с Регламент (ЕИО) № 2112/78[3] и влезе в сила за Общността на 20 юни 1983 г[4].(2) Системата ТИР позволява в рамките на международен транзитен режим да бъдат превозвани стоки с минимална намеса от страна на митническите администрации и предоставя, чрез международната гаранционна верига, сравнително лесен достъп до необходимите гаранции.(3) От 1975 г. насам, в съответствие с процедурата, изложена в членове 59 и 60, на различни етапи са приети няколко изменения на посочената конвенция. Целта на посочените изменения, извършени на различни етапи, е да направи режима ТИР по-сигурен и да го адаптира към променящата се ситуация в областта на транспорта и митниците.(4) Осъществените на първия етап изменения влизат в сила през февруари 1999 г. и въвеждат приложение 9 към Конвенцията. В това приложение се предвиждат минимални изисквания и условия за достъп до режима ТИР. С измененията до системата ТИР се дава достъп единствено на упълномощени транспортни оператори и на одобрени национални гарантиращи асоциации. По този начин националните администрации разполагат с инструмент за цялостен контрол и наблюдение на основните потребители на системата ТИР.(5) Същевременно бе създаден Изпълнителният съвет ТИР. Този орган, съставен от експерти по ТИР, е натоварен със задачата да надзирава прилагането на конвенцията и, при необходимост, да улеснява разрешаването на спорове между договарящите страни, асоциации, застрахователни дружества и международни организации, включени в системата ТИР.(6) Осъществените на втория етап изменения влязоха в сила през май 2002 г. и укрепиха режима ТИР посредством по-ясно дефиниране на ролите и отговорностите на международната организация, отговорна за функционирането и организацията на системата ТИР. Дефинирани бях взаимоотношенията между тази организация, нейните асоциации — членове, както и Административния комитет за Конвенция ТИР.(7) В допълнение на това, по време на втория етап бяха въведени нови разпоредби относно конструкцията на определени типове пътни превозни средства. Тези изменения са направени по искане на транспортния сектор и дават възможност за превози ТИР да се използват превозни средства или контейнери с плъзгащи се покривала.(8) За да бъде по-ефективно контролирана системата ТИР и за да бъде съхранено функционирането на режима ТИР, бяха въведени разпоредби за електронна система за уведомяване на международната организация, отговорна за организацията и функционирането на гаранционната верига, за представянето на карнети ТИР пред получаващите митнически учреждения. Системата SafeTIR беше въведена като приложение 10 към Конвенция ТИР и влезе в сила през август 2006 г.(9) При наличие на необходимост бяха внасяни и други изменения към Конвенция ТИР. Бе променен външният вид на карнета ТИР, за да бъде опростено използването му и за да бъдат включени всички необходими данни за превоза ТИР. При определени условия като приложения към карнета ТИР могат да бъдат използвани и товарни списъци, дори и в манифеста да има достатъчно място за нанасяне на информацията относно всички превозвани стоки. Беше въведена процедура при случаи, в които част от превоза ТИР не може да бъде осъществена по шосе, или при които тази част не е под покритието на системата ТИР.(10) Поради това Регламент (ЕИО) № 2112/78 следва да бъде съответно изменен.(11) Тъй като са необходими много изменения, за по-голяма яснота приложението към Регламент (ЕО) № 2112/78 се заменя изцяло.(12) Всички изменения, приети в съответствие с процедурата, изложена в членове 59 и 60 от конвенцията до края на 2008 г., са включени в приложението към настоящия регламент. Ето защо настоящият регламент следва да влезе в сила на 1 януари 2009 година.ПРИЕ НАСТОЯЩИЯ РЕГЛАМЕНТ:Член 1Приложението към Регламент (ЕИО) № 2112/78 се заменя с текста, съдържащ се в приложението към настоящия регламент.Член 2Настоящият регламент влиза в сила на 1 януари 2009 година.Настоящият регламент е задължителен в своята цялост и се прилага пряко във всички държави-членки.Съставено в Брюксел на … година.За СъветаПредседателПРИЛОЖЕНИЕМИТНИЧЕСКА КОНВЕНЦИЯ ОТНОСНО МЕЖДУНАРОДНИЯ ПРЕВОЗ НА СТОКИ ПОД ПОКРИТИЕТО НА КАРНЕТИ ТИР (КОНВЕНЦИЯ ТИР ОТ 1975 Г.)ДОГОВАРЯЩИТЕ СТРАНИ,КАТО ЖЕЛАЯТ да улеснят международния превоз на стоки с пътни превозни средства,КАТО СЧИТАТ, че подобряването на условията на превоз е един от съществените фактори за развитие на сътрудничеството между тях,КАТО ЗАЯВЯВАТ, че подкрепят опростяването и хармонизирането на административните формалности в областта на международните превози и по-специално по границите,СЕ СПОРАЗУМЯХА за следното:Глава IОбщи положенияА) ОпределенияЧлен 1По смисъла на настоящата конвенция:а) „превоз ТИР“ означава превоз на стоки от отправно митническо учреждение до получаващо митническо учреждение под режима, наречен „режим ТИР“, установен с настоящата конвенция;б) „операция ТИР“ означава частта от един превоз ТИР, осъществена в една договаряща страна, от отправно или входно (транзитно) митническо учреждение до получаващо или изходно (транзитно) митническо учреждение;в) „начало на операцията ТИР“ означава, че пътното превозно средство, съставът от пътни превозни средства или контейнерът са представени в отправното митническо учреждение или входното (транзитното) митническо учреждение за целите на контрола заедно със стоките и отнасящия се до тях карнет ТИР и карнетът ТИР е задействан от митническото учреждение;г) „завършване на операцията ТИР“ означава, че пътното превозно средство, съставът от пътни превозни средства или контейнерът са били представени в получаващото или изходното (транзитното) митническо учреждение за целите на контрола заедно със стоките и отнасящия се до тях карнет ТИР;д) „приключване на операцията ТИР“ означава признаване от митническите органи, че операцията ТИР е редовно завършена в отделна договаряща страна. Това се установява от митническите органи на основата на съпоставяне на данните или информацията, налични в получаващото или изходното (транзитното) митническо учреждение, с тези, налични в отправното или входното (транзитното) митническо учреждение;е) „вносни или износни мита и такси“ означава митните сборове и всички други задължения, данъци, такси и други налози, които се събират при или във връзка с вноса или износа на стоки, с изключение на таксите и налозите, ограничени до размера на приблизителните разходи за извършени услуги;ж) „пътно превозно средство“ означава не само всяко моторно превозно средство, но също всяко ремарке или полуремарке, конструирано за прикачване към моторното превозно средство;з) „състав от пътни превозни средства“ означава прикачени пътни превозни средства, които участват в движението по пътищата като едно цяло;и) „контейнер“ означава транспортно съоръжение (метален сандък, подвижна цистерна или друго подобно съоръжение), което:i) представлява помещение, напълно или отчасти затворено, предназначено да съдържа стоки;ii) има постоянен характер и следователно е достатъчно здраво, за да позволи многократно използване;iii) е специално приспособено да улеснява превоза на стоки с един или няколко вида транспорт без междинно претоварване на стоките;iv) е приспособено за лесна манипулация, по-специално по време на претоварването му от един вид транспорт на друг;v) е устроено за лесно напълване и изпразване иvi) чийто вътрешен обем е най-малко един кубически метър,„подвижните каросерии“се приравняват към контейнерите;й) „отправно митническо учреждение“ означава всяко митническо учреждение на територията на договарящата страна, от което започва превозът ТИР за цялата стока или за част от нея;к) „получаващо митническо учреждение" означава всяко митническо учреждение на територията на договаряща страна, в което завършва превозът ТИР за цялата стока или за част от нея;л) „транзитно митническо учреждение“ означава всяко митническо учреждение на територията на договаряща страна, през което пътно превозно средство, състав от пътни превозни средства или контейнер се въвеждат в договарящата страна или я напускат в хода на превоз ТИР;м) „лица“ означава както физическите, така и юридическите лица;н) „титуляр“ на карнет ТИР означава лице, на чието име е издаден карнет ТИР съгласно съответните разпоредби на конвенцията и от чието име е изготвена митническа декларация под формата на карнет ТИР, удостоверяващ желанието да се поставят стоки под режима ТИР в отправното митническо учреждение. Титулярят е отговорен за представянето на пътното превозно средство, състава от пътни превозни средства или контейнера заедно със стоката и съответния карнет ТИР в отправното митническо учреждение, транзитното митническо учреждение и получаващото митническо учреждение, като надлежно спазва съответните разпоредби на конвенцията;о) „тежки или обемисти стоки“ означава всеки тежък или обемист предмет, който поради теглото си, размерите си или естеството си обикновено не може да се превози нито в затворено пътно превозно средство, нито в затворен контейнер;п) „гарантираща асоциация“ означава асоциация, одобрена от митническите власти на някоя договаряща страна като гарант за лицата, ползващи режима ТИР.Б) ОбсегЧлен 2Настоящата конвенция се прилага при превоз на стоки в пътни превозни средства, състав от пътни превозни средства или в контейнери, извършван без междинно претоварване, през една или повече граници, от отправно митническо учреждение на някоя договаряща страна до получаващо митническо учреждение на друга договаряща страна или на същата договаряща страна, при условие че част от превоза ТИР между началото и края се извършва по шосе.Член 3С цел прилагане разпоредбите на настоящата конвенция:а) превозите трябва да бъдат осъществявани от:i) пътни превозни средства, състави от превозни средства или контейнери, предварително одобрени съгласно условията, посочени в глава ІІІ, раздел А илиii) други пътни превозни средства, други състави от превозни средства или други контейнери, когато са спазени условията, посочени в глава ІІІ, буква в) илиiii) пътни превозни средства или специални автомобили като автобуси, кранове, автомобили за почистване на улици, бетонобъркачки и др., които се изнасят, и по този начин самите те са стока, която се придвижва на собствен ход от отправното митническо учреждение до получаващото митническо учреждение, при условията, посочени в глава III, раздел В. Когато тези автомобили превозват други стоки, се прилагат условията, посочени съответно в i) и ii);б) превозите трябва да бъдат гарантирани от асоциации, одобрени в съответствие с разпоредбите на член 6 и да се извършват под покритието на карнет ТИР, съответстващ на образеца, даден в приложение 1 към настоящата конвенция.В) ПринципиЧлен 4За стоките, превозвани под режим ТИР, не се заплащат или депозират вносни или износни мита и такси в транзитните митнически учреждения.Член 51 Стоките, превозвани под режим ТИР в пломбирани пътни превозни средства, състави от превозни средства или контейнери, по правило не се подлагат на проверка в транзитните митнически учреждения.2 Все пак, за да се предотвратят злоупотреби, митническите органи могат в изключителни случаи и по-специално при съмнение за нередност да извършат проверка на стоките в тези учреждения.Глава IIИздаване на карнети ТИРОтговорност на гарантиращите асоциацииЧлен 61. Всяка договаряща страна има право да упълномощи асоциации да издават карнети ТИР и да бъдат гаранти пряко или посредством други сродни асоциации, при условие че са спазени минималните условия и изисквания, изложени в част I от приложение 9. Ако минималните условия и изисквания, отразени в част I от приложение 9, не са спазени, пълномощията се отнемат.2. Никоя асоциация в никоя държава не може да бъде одобрена, ако нейната гаранция не покрива също и възникналите отговорности в тази държава по повод операции под покритието на карнети ТИР, издадени от чуждестранни асоциации, членуващи в Международната организация, в която самата тя членува.2 а Международна организация, такава, каквато е посочена в параграф 2, ще бъде упълномощена от Административния комитет да поеме отговорността за ефективната организация и функционирането на международна гаранционна система, в случай че тя приема тази отговорност.3. Асоциацията ще издава карнети ТИР само на лица, на които не е отказан достъп до режима ТИР от компетентните органи в договарящите страни, на територията на която пребивават или са установени лицата.4. Единствено лицата, които отговарят на минималните условия и изисквания, отразени в част II от приложение 9 към настоящата конвенция, ще получават разрешение за достъп до режима ТИР. При спазване на разпоредбите на член 38 правото за достъп до режима ТИР ще бъде отнето, в случай че горните критерии не бъдат спазени.5. Разрешението за достъп до режима ТИР се предоставя в съответствие с процедурата, изложена в част II от приложение 9 към настоящата конвенция.Член 7Карнетите ТИР, изпратени на гарантиращите асоциации от съответни чужди асоциации или международни организации, се освобождават от вносни и износни мита и такси и не подлежат на каквито и да било забрани или ограничения.Член 81. Гарантиращата асоциация се задължава да заплати дължимите вносни или износни мита и такси, увеличени с лихви за закъснение, начислени съгласно митническите закони и разпоредби на страната, в която е била установена нередност в операцията ТИР. Асоциацията отговаря съвместно и солидарно за изплащането на споменатите по-горе суми с лицата, които ги дължат.2. Когато законите и разпоредбите на някоя договаряща страна не предвиждат заплащане на вносни или износни мита и такси в случаите, посочени в ал. 1, гарантиращата асоциация се задължава да заплати при същите условия сума, равна на вносните или износни мита и такси, заедно с евентуалните лихви за закъснение.3. Всяка договаряща страна определя максималния размер на сумата за отделен карнет ТИР, която може да се изисква от гарантиращата асоциация, съгласно разпоредбите на параграфи 1 и 2.4. Гарантиращата асоциация става отговорна пред компетентните органи на държавата, в която се намира отправното митническо учреждение, от момента, в който карнетът ТИР е бил задействан от митническото учреждение. В останалите държави, през които преминава превозът на стоки под режим ТИР, тази отговорност започва от момента, в който бъдат внесени, или в случай на преустановяване на превоза ТИР съгласно с разпоредбите на член 26, параграфи 1 и 2, когато карнетът ТИР е бил задействан от митническото учреждение, в което карнетът ТИР бъде представен за продължаване на превоза ТИР.5. Отговорността на гарантиращата асоциация се простира не само върху стоките, изброени в карнета ТИР, но също и върху стоките, които, макар и невписани в карнета, се намират в пломбираната част на пътното превозно средство или в пломбирания контейнер. Тази отговорност не се простира върху каквито и да било други стоки.6. За определяне митата и таксите, предвидени в параграфи 1 и 2 от настоящия член, са валидни до доказване на противното данните, отнасящи се за стоките, вписани в карнета ТИР.7. Когато сумите, предвидени в параграфи 1 и 2, станат изискуеми, компетентните органи са длъжни, в рамките на възможното, да изискат плащането им от лицето или лицата, пряко дължащи тези суми, преди да предявят рекламация пред гарантиращата асоциация.Член 91. Гарантиращата асоциация определя срока на валидност на карнета ТИР, като отбелязва датата на последния ден на валидност, след който карнетът не може да бъде представян за задействане в отправното митническо учреждение.2. Ако карнетът ТИР е бил задействан от отправното митническо учреждение в последния ден от неговата валидност или преди тази дата, както е предвидено в параграф 1, карнетът остава валиден до приключване на операцията ТИР в получаващото митническо учреждение.Член 101. Приключването на операцията ТИР трябва да бъде извършено незабавно.2. След като митническите органи на една страна са приключили дадена операция ТИР, те не могат повече да изискват от гарантиращата асоциация плащането на сумите, посочени в член 8, параграф 1 и 2, освен в случай че сертификатът за завършването на операцията ТИР е бил получен в резултат на злоупотреба или измама, или завършването не е било осъществено.Член 111. Когато операцията ТИР не е била приключена, компетентните органи нямат право да изискват от гарантиращата асоциация плащането на сумите, предвидени в член 8, параграфи 1 и 2, освен ако в едногодишен срок, считан от датата на задействането на карнета ТИР, тези органи са уведомили писмено асоциацията за неприключването. Тази разпоредба се прилага и когато сертификатът за завършване на операцията ТИР е получен в резултат на злоупотреба или измама, но тогава срокът за уведомление е две години.2. Искането за заплащане на сумите, споменати в член 8, параграфи 1 и 2, се изпраща на гарантиращата асоциация не по-рано от три месеца от датата, на която асоциацията е била уведомена, че операцията ТИР не е била приключена или че сертификатът за завършване на операцията ТИР е бил получен в резултат на злоупотреба или измама, и не по-късно от две години след тази дата. Все пак, когато случаите са представени за разглеждане по съдебен ред в посочения по-горе двугодишен срок, искането за плащане се отправя в срок до една година от датата на окончателното влизане в сила на съдебното решение.3. За изплащане на исканата сума гарантиращата асоциация разполага с тримесечен срок, считан от датата на предявяването на искането за заплащане. Асоциацията получава обратно изплатените суми, ако в срок от две години след датата на предявяването на искането за заплащане докаже по задоволителен за митническите органи начин, че не е имало никаква нередност, свързана с операцията ТИР по спорния превоз.Глава IIIПревоз на стоки под покритието на карнет ТИРА) Одобряване на превозните средства и контейнеритеЧлен 12За да се ползва разпоредбите на раздели А и Б от настоящата глава, всяко пътно превозно средство трябва да отговаря по конструкция и оборудване на условията, определени в приложение 2 към настоящата конвенция, и да е било одобрено по реда, определен в приложение 3 към настоящата конвенция. Свидетелството за митническа годност следва да бъде съобразено с образеца в приложение 4.Член 131. За да ползват разпоредбите на раздели А и Б от настоящата глава, контейнерите трябва да бъдат конструирани в съгласие с условията, определени в част I от приложение 7, и трябва да бъдат одобрени по реда, определен в част II от посоченото приложение.2. Одобрените контейнери за превоз на стоки под митническо пломбиране съгласно Митническата конвенция относно контейнерите от 1956 година, спогодбите, сключени под егидата на Обединените нации, произтичащи от същата тази конвенция, Митническата конвенция относно контейнерите от 1972 година или всички международни документи, които биха заменили или изменили тази последна конвенция, се считат като отговарящи на разпоредбите на параграф 1 и могат да извършват превози под режим ТИР без ново одобрение.Член 141. Всяка договаряща страна си запазва правото да не признае валидността на одобрението на пътните превозни средства или контейнерите, които не отговарят на условията по членове 12 и 13. Все пак договарящите страни ще избягват забавянето на превоза, когато установените различия са незначителни и не създават условия за измама.2. Преди да бъде използвано повторно за превоз на стоки под митническо пломбиране, пътното превозно средство или контейнерът, който не отговаря вече на условията за одобрението му, се привежда в състояние на годност за одобрение поначало или се представя за ново одобрение.Б) Процедура за превоз под покритието на карнет ТИРЧлен 151. Не се изисква специален митнически документ за временен внос на пътното превозно средство, състава от пътни превозни средства или контейнера, когато са ползвани за превоз на стоки под режим ТИР. Не се изисква и никаква гаранция за пътното превозно средство, състава от пътни превозни средства или контейнера.2. Разпоредбите на параграф 1 от настоящия член не пречат на дадена договаряща страна да изисква от получаващото митническо учреждение изпълнението на формалностите, предписани във вътрешните национални разпоредби, за да се гарантира, че след завършването на операцията ТИР пътното превозно средство, съставът от пътни превозни средства или контейнерът ще бъдат реекспортирани.Член 16Когато се извършва превоз ТИР с пътно превозно средство или състав от пътни превозни средства, на предната и на задната му част се поставя по една правоъгълна табелка с надпис "TIR" съгласно характеристиките, споменати в приложение 5 към настоящата конвенция. Тези табели се прикрепят така, че да бъдат ясно видими. Те трябва да могат да се свалят или да бъдат пригодени или конструирани по такъв начин, че да могат да бъдат обръщани, покривани, прегъвани или да посочват по всякакъв друг начин, че не се извършва превоз ТИР.Член 171. За всяко пътно превозно средство или контейнер се изготвя по един карнет ТИР. Може обаче да се изготви само един карнет за един състав от пътни превозни средства или за няколко контейнера, натоварени на едно пътно превозно средство и на един състав от пътни превозни средства. В този случай в манифеста на стоката в карнета се посочва поотделно съдържанието на всяко отделно превозно средство или на всеки контейнер.2. Карнетът ТИР е валиден само за един превоз. Той съдържа поне толкова листа, колкото са необходими за дадения превоз ТИР.Член 18Превозът ТИР може да включва няколко отправни и получаващи митнически учреждения, но общият брой на отправните и получаващи митнически учреждения не следва да надвишава четири. Карнетът ТИР може да се представя на получаващите митнически учреждения само ако всички отправни митнически учреждения са задействали карнета ТИР.Член 19Стоките и пътното превозно средство, съставът от пътни превозни средства или контейнерът се представят заедно с карнета ТИР на отправното митническо учреждение. Митническите органи на отправната страна вземат необходимите мерки за установяване точността на манифеста на стоките и за поставяне на митническите пломби или за проверка на митническите пломби, поставени от упълномощените лица под отговорността на споменатите митнически органи.Член 20Митническите органи могат да определят срок за преминаване през територията на тяхната страна и да изискват пътното превозно средство, съставът от пътни превозни средства или контейнерът да минат по определен маршрут.Член 21На всяко транзитно митническо учреждение, а също и на получаващите митнически учреждения пътното превозно средство, съставът от пътни превозни средства или контейнерът се представят за контрол на митническите органи с товара и с карнета ТИР.Член 221. Като общо правило и с изключение на случаите, когато биха извършили проверка на стоките в съответствие с член 5, параграф 2, митническите органи в транзитните митнически учреждения на всяка от договарящите страни приемат митническите пломби на другите договарящи страни, при условие че са непокътнати. Когато се налага за целите на контрола, те могат да добавят и собствени пломби.2. Така признатите вече пломби от една договаряща страна се ползват на нейната територия със същата правна защита, както и националните пломби.Член 23Митническите органи не изискват:-  пътните превозни средства, съставът от пътни превозни средства или контейнерите да бъдат ескортирани за сметка на превозвача на територията на тяхната страна;-  контрол и проверка по пътя на стоките, пътните превозни средства, състава от пътни превозни средства или контейнеритеосвен в изключителни случаи.Член 24Ако по пътя или в някое транзитно митническо учреждение митническите органи извършат проверка на товара на някое пътно превозно средство, състав от пътни превозни средства или контейнер, те трябва да отбележат данните за новопоставените пломби и за естеството на извършените проверки върху отрязъците на карнета ТИР, използвани за тяхната държава, и върху съответстващите им талони, а също и върху оставащите в карнета ТИР отрязъци.Член 25Когато по време на пътуването се скъса митническа пломба при обстоятелства, различни от предвидените в членове 24 и 35, или ако са унищожени или повредени стоки, без да има скъсани пломби, то се действа съгласно реда, предвиден в приложение 1 към настоящата конвенция, отнасяща се до използването на карнета ТИР, без да се засяга евентуалното прилагане на разпоредбите на националното право, и се съставя констативният протокол, включен в карнета ТИР.Член 261. Когато извършеният превоз с карнет ТИР минава по част от пътя си през територия на държава, която не е договаряща страна към настоящата конвенция, превозът ТИР се прекратява за тази част от пътя. В този случай митническите органи на следващата договаряща страна, по чиято територия продължава превозът, приемат карнета ТИР за възобновяване на превоза ТИР, при условие че митническите пломби и/или идентификационните знаци са останали непокътнати. В случай че митническите пломби не са останали непокътнати, митническите органи могат да задействат карнета ТИР за възобновяване на превоза ТИР съгласно разпоредбите на член 25.2. По същия начин се постъпва и за такава част от пътя, по която карнетът ТИР не е използван от титуляря на територията на договарящата страна поради съществуването на по-опростени процедури за митнически транзит или не се налага режим на митнически транзит.3. В този случай митническите учреждения, в които превозът ТИР е бил прекъснат или възобновен, се считат за транзитни, съответно изходни или входни.Член 27При спазване на разпоредбите на настоящата конвенция, и по-специално на член 18, първоначално определеното получаващо митническо учреждение може да бъде заменено с друго получаващо митническо учреждение.Член 281. Завършването на операцията ТИР се потвърждава без забавяне от митническите органи. Те могат да направят това със или без резерви. Когато се формулират резерви, те следва да се основават на факти, свързани със самата ТИР операция. Фактите трябва да бъдат ясно отразени в карнета ТИР.2. В случаите, когато стоките са поставени под друг митнически режим или друга система за митнически контрол, нередностите, които биха могли да бъдат извършени под този митнически режим или система за митнически контрол, не могат да бъдат приписвани на титуляря на карнета ТИР в качеството му на титуляр или на всяко друго лице, действащо от негово име.В) Разпоредби относно превозите на тежкиили обемисти стокиЧлен 291. Разпоредбите на настоящия раздел се прилагат само за превози на тежки или обемисти стоки, съгласно определението в член 1, буква п) от настоящата конвенция.2. В случаите, когато са приложими разпоредбите на настоящия раздел, превозът на тежки или обемисти стоки може да се извършва и в непломбирани превозни средства или контейнери по решение на органите на отправното митническо учреждение.3. Разпоредбите на настоящия раздел са приложими само ако отправното митническо учреждение реши, че превозваните тежки или обемисти стоки, както и съпровождащите ги принадлежности могат да бъдат лесно идентифицирани по описанието им или да бъдат пломбирани и/или снабдени с идентифициращи знаци, така че да не може да бъде извършена каквато и да било подмяна или сваляне на тези стоки, без да останат видими следи.Член 30При превоза на тежки или обемисти стоки под режим ТИР се прилагат всички разпоредби на настоящата конвенция, които не противоречат на особените разпоредби на настоящия раздел.Член 31Отговорността на гарантиращата асоциация се простира не само върху стоките, изброени в карнета ТИР, но и върху стоките, които, макар и да не са изброени в този карнет, се намират на товарната платформа или между стоките, изброени в карнета ТИР.Член 32Ползваният карнет ТИР носи върху корицата си и върху всички свои отрязъци означението „тежки или обемисти стоки“ с едър шрифт на английски или френски език.Член 33Органите на отправното митническо учреждение могат да изискват прилагането към карнета ТИР на описи на колети, снимки, планове и др., необходими за идентифициране на превозваните стоки. В такъв случай те заверяват тези документи, един екземпляр от които се прикачва на гърба на корицата на карнета ТИР, а във всички манифести на карнета ТИР се вписва бележка за тези документи.Член 34Органите на транзитните митнически учреждения на всяка от договарящите страни признават митническите пломби и/или идентифициращи знаци, поставени от компетентните власти на другите договарящи страни. Те могат обаче да прибавят други пломби и/или идентифициращи знаци, като отбелязват новопоставените пломби и/или идентифициращи знаци върху отрязъците на карнета ТИР, използвани за тяхната държава, и върху съответстващите им талони, както и върху оставащите в карнета ТИР отрязъци.Член 35Когато по време на пътуването или на някое транзитно митническо учреждение митническите органи са принудени при извършване прегледа на товара да скъсат пломбите и/или да снемат идентифициращите знаци, те отбелязват върху отрязъците на карнета ТИР, използвани за тяхната държава, и върху съответстващите им талони, както и върху оставащите в карнета ТИР отрязъци, че са поставили нови пломби и/или идентифициращи знаци.Глава IVНередностиЧлен 36Всяко нарушение на разпоредбите на настоящата конвенция носи за нарушителя в държавата, където нарушението е било извършено, санкциите, предвидени от законите на тази държава.Член 37Когато не е възможно да се установи на коя територия е допъсната нередността, счита се, че същата е извършена на територията на договарящата държава, в която е била открита.Член 381. Всяка договаряща страна има право да лиши временно или завинаги от ползването на разпоредбите на настоящата конвенция всяко лице, провинило се в грубо нарушение на митническите закони и правилници, прилагани за международните превози на стоки.2. За това лишаване се уведомяват в срок една седмица компетентните органи на договарящата страна, на чиято територия живее или се е установило виновното лице, както и асоциацията (или асоциациите) в страната или на митническата територия, на която е било извършено нарушението, а също така и Изпълнителният съвет ТИР.Член 39Когато операциите ТИР са признати за редовни:1. Договарящите страни не претендират за минимални различия относно изпълнението на задълженията, свързани със спазването на срока или предписания маршрут.2. Също така различията между данните в манифеста на стоките в карнета ТИР и съдържанието на пътното превозно средство, на състава от пътни превозни средства или на контейнера не се считат по смисъла на настоящата конвенция за нарушения от страна на титуляря на карнета ТИР, когато се докаже по удовлетворителен за компетентните органи начин, че тези различия не се дължат на умишлено допуснати грешки или вследствие небрежност по време на товаренето или изпращането на стоките или при съставянето на манифеста.Член 40Митническите органи на отправната и получаващата държава не държат отговорен титуляря на карнета ТИР за евентуално констатирани различия в тези държави, когато тези различия засягат действително митническите режими, предшествали или последвали превоза ТИР, и титулярят на въпросния карнет ТИР няма отношение към тях.Член 41Когато се установи по задоволителен за митническите органи начин, че стоките, изброени в манифеста на карнета ТИР, са унищожени или безвъзвратно загубени при пътно транспортно произшествие или при форсмажорни обстоятелства или липсват поради причини, дължащи се на тяхното естество, дължимите при нормални обстоятелства мита и такси не се събират.Член 42По мотивирано искане на някоя договаряща страна компетентните органи на договарящите страни, заинтересовани от дадена операция ТИР, съобщават на първата всички сведения, с които разполагат, необходими за прилагането на разпоредбите на членове 39, 40 и 41.Член 42аКомпетентните органи в тясно сътрудничество с асоциациите предприемат всички необходими мерки за осигуряване на правилното ползване на карнетите ТИР. За тази цел могат да бъдат прилагани съответните мерки за контрол, приети в национален или международен мащаб. Необходимо е прилаганите в тази връзка национални мерки за контрол да бъдат незабавно сведени до знанието на Изпълнителния съвет ТИР, който проверява съответствието им с разпоредбите на Конвенцията ТИР. Международните мерки за контрол се определят от Административния комитет.Член 42бПри необходимост компетентните органи на договарящите страни предоставят на упълномощените асоциации информацията, която последните изискват, за да изпълнят ангажимента, поет съгласно част 1, член 1, буква е), iii) от приложение 9.В приложение 10 се съдържа информацията, която се предоставя в специфични случаи.Глава VОбяснителни бележкиЧлен 43Обяснителните бележки, които се съдържат в приложение 6 и част III от приложение 7, дават тълкуване на някои разпоредби на настоящата конвенция и на нейните приложения. Те засягат и някои препоръчителни начини на работа.Глава VIДруги разпоредбиЧлен 44Всяка договаряща страна предоставя облекчения на заинтересованите гарантиращи асоциации във връзка с:а) превода на валутата, необходима за плащане на изискваните суми от органите на договарящите страни в съответствие с разпоредбите на член 8 от настоящата конвенция; иб) превода на валутата, необходима за плащане на карнетите ТИР, изпращани на гарантиращите асоциации от съответните чуждестранни асоциации или от международните организации.Член 45Всяка договаряща страна публикува списъка на отправните, транзитните и получаващите митнически учреждения, които е определила за извършване на операциите ТИР. Договарящите страни, чиито територии са съседни, определят след взаимно съгласуване съответстващите си гранични бюра и тяхното работно време.Член 461. За споменатите в настоящата конвенция митнически операции работата на митническия персонал не подлежи на възнаграждение с изключение на случаите, когато тази работа се налага извън дните, часовете и мястото, нормално предвидени за подобни операции.2. В рамките на възможното митническите учреждения на договарящите страни улесняват митническите операции, засягащи бързо развалящите се стоки.Член 471. Разпоредбите на настоящата конвенция не възпрепятстват нито прилагането на ограниченията и проверките, произтичащи от разпоредбите в страната и основани на съображенията на обществения морал, обществената безопасност, хигиената или здравеопазването, или на разпоредби от ветеринарен или фитопатологичен характер, нито събирането на суми съгласно тези разпоредби.2. Разпоредбите на настоящата конвенция не възпрепятстват прилагането на други национални или международни разпоредби, уреждащи превозите.Член 48Никоя разпоредба на настоящата конвенция не изключва правото на договарящите страни, които влизат в митнически или икономически съюз, да възприемат особени правила относно превозните операции, които започват, приключват или преминават транзит през техните територии, доколкото тези правила не намаляват предвидените в настоящата конвенция улеснения.Член 49Настоящата конвенция не възпрепятства прилагането на по-големи улеснения от страна на договарящите страни било чрез едностранни разпоредби, било въз основа на двустранни или многостранни спогодби, при условие че тези допълнителни улеснения не пречат на прилагането на разпоредбите на настоящата конвенция, и по-специално на извършването на операциите ТИР.Член 50Договарящите страни си съобщават взаимно, при поискване, информацията, необходима за прилагане на разпоредбите на настоящата конвенция, и по-специално информацията, отнасяща се до одобряването на пътните превозни средства или контейнерите, както и до техническите им и конструктивни характеристики.Член 51Приложенията към настоящата конвенция представляват неразделна част от нея.Глава VIIЗаключителни разпоредбиЧлен 52Подписване, ратификация, приемане, одобряване и присъединяване1. Всички държави — членки на Организацията на обединените нации или членки на някоя от специализираните институции или на Международната агенция за атомна енергия, страни по устава на Международния съд и всяка друга държава, поканена от Общото събрание на Организацията на обединените нации, могат да станат договарящи страни по настоящата конвенция:а) като я подпишат без резерва за ратификация, приемане или одобряване;б) като депозират документ за ратификация, приемане или одобряване след подписването ѝ под резерва за ратификация, приемане или одобряване илив) като депозират документ за присъединяване.2. Настоящата конвенция е открита за подпис от 1 януари 1976 г. до 31 декември 1976 г. включително в канцелариите на Обединените нации в Женева за държавите, посочени в параграф 1 от настоящия член. След тази дата тя е открита за присъединяването им.3. Съгласно разпоредбите на параграфи 1 и 2 от настоящия член митническите или икономически съюзи могат също така да станат договарящи страни по настоящата конвенция едновременно с всичките си държави-членки или в който и да е момент, след като всички държави — техни членове, са станали договарящи страни по настоящата конвенция. Тези съюзи обаче няма да имат право на глас.4. Документите за ратификация, приемане, одобряване или присъединяване се депозират при Генералния секретар на Организацията на обединените нации.Член 53Влизане в сила1. Настоящата конвенция влиза в сила шест месеца след датата, на която пет от държавите, посочени в член 52, параграф 1, са я подписали без резерва за ратификация, приемане или одобряване или са депозирали документ за ратификация, приемане, одобряване или присъединяване.2. След като пет от посочените в член 52, параграф 1 държави я подпишат без резерва за ратификация, приемане или одобряване или са депозирали своя документ за ратификация, приемане, одобряване или присъединяване, настоящата конвенция влиза в сила за всички нови договарящи страни шест месеца след датата на депозирането на техния документ за ратификация, приемане, одобряване или присъединяване.3. Всеки документ за ратификация, приемане, одобряване или присъединяване, който бъде депозиран след влизането в сила на някое изменение в настоящата конвенция, се счита, че се отнася и до изменения текст на конвенцията.4. Всеки документ от този вид, депозиран след приемането на някое изменение, но преди неговото влизане в сила, се счита като приложим и за изменения текст на настоящата конвенция от датата на влизането в сила на изменението.Член 54Денонсиране1. Всяка договаряща страна може да денонсира настоящата конвенция чрез писмено уведомление до Генералния секретар на Организацията на обединените нации.2. Денонсирането влиза в сила петнадесет месеца след датата, на която Генералният секретар е получил уведомлението.3. Валидността на карнетите ТИР, задействани от отправното митническо учреждение преди датата, на която денонсирането влиза в сила, не се засяга от това денонсиране, и гаранцията на гарантиращите асоциации остава действаща според условията на настоящата конвенция.Член 55Прекратяване действието на конвенциятаАко след влизането в сила на настоящата конвенция броят на държавите — договарящи страни, спадне на по-малко от пет, в който и да било период от дванадесет последователни месеца, конвенцията преустановява действието си от края на посочения дванадесетмесечен период.Член 56Прекратяване на действието на Конвенцията ТИР от 1959 г.1. С влизането си в сила настоящата конвенция отменя и заменя Конвенцията ТИР от 1959 г. в отношенията между договарящите страни.2. Свидетелствата за митническа годност, издадени на пътните превозни средства и контейнерите по условията на Конвенцията ТИР от 1959 г., се приемат за редовни от договарящите страни по настоящата конвенция в рамките на срока им на валидност или при подновяване при превоз на стоки под митническо пломбиране, при условие че превозните средства или контейнерите все още отговарят на условията, при които са получили първоначалното одобрение.Член 57Разрешаване на спорове1. Всеки спор между две или повече договарящи страни относно тълкуването или прилагането на настоящата конвенция се урежда, доколкото е възможно, чрез преговори между спорещите страни или по друг начин.2. Всеки спор между две или повече договарящи страни във връзка с тълкуването или прилагането на настоящата конвенция, който не е могъл да бъде уреден по начина, предвиден в параграф 1 от настоящия член, се отнася по искане на една от тях до арбитражен съд, съставен по следния начин: всяка от спорещите страни назначава арбитър и тези арбитри посочват един арбитър за председател. Ако три месеца след получаване искането за арбитраж някоя от страните не е посочила арбитър или ако арбитрите не са могли да изберат председател, която и да е от страните може да поиска от Генералния секретар на Организацията на обединените нации да назначи арбитър или председател на Арбитражния съд.3. Решението на Арбитражния съд, съставен съгласно разпоредбите на параграф 2, е задължително за страните по спора.4. Арбитражният съд определя сам своя правилник за вътрешен ред.5. Решенията на Арбитражния съд се вземат с мнозинство.6. Всяко различие, което би възникнало между спорещите страни относно тълкуването и изпълнението на арбитражното решение, може да бъде отнесено от една от страните за разрешаване пред Арбитражния съд, постановил решението.Член 58Резерви1. При подписването или ратификацията на настоящата конвенция или при присъединяването си всяка държава може да заяви, че не се счита обвързана от разпоредбите на член 57, параграфи 2—6 от настоящата конвенция. Останалите договарящи страни, от своя страна, не са обвързани от разпоредбите на тези параграфи към всяка договаряща страна, която е предявила подобна резерва.2. Всяка договаряща страна, предявила резерва съгласно параграф 1 от настоящия член, може по всяко време да се откаже от тази резерва с писмено уведомление до Генералния секретар на Организацията на обединените нации.3. В настоящата конвенция не се допускат никакви други резерви освен резервите, предвидени в параграф 1 от настоящия член.Член 58аАдминистративен комитетСъздава се Административен комитет, съставен от всички договарящи страни. Неговите състав, функции и вътрешен правилник са посочени в приложение 8.Член 58бИзпълнителен съвет ТИРАдминистративният комитет ще създаде Изпълнителен съвет ТИР като помощен орган, който ще изпълнява от името на Административния комитет поверените му от него задачи по Конвенция ТИР. Неговите състав, функции и вътрешен правилник са посочени в приложение 8.Член 59Ред за изменение на конвенцията1. Настоящата конвенция, включително приложенията ѝ, може да бъде изменена по предложение на някоя договаряща страна съгласно предвидения в настоящия член ред.2. Всяко предложение за изменение на настоящата конвенция се обсъжда от Административния комитет, съставен от всички договарящи страни, съгласно правилника за вътрешния ред, предмет на приложение 8. Всяко изменение от подобно естество, обсъдено или изготвено по време на заседание на Административния комитет и одобрено от него с мнозинство от две трети на присъстващите и гласуващи членове, се съобщава от Генералния секретар на Организацията на обединените нации на договарящите страни за приемане.3. Освен ако не е предвидено друго в разпоредбите на член 60, всяко предложено изменение, съобщено в прилагане на разпоредбите на предшестващия параграф, влиза в сила за всички договарящи страни три месеца след изтичането на срок от дванадесет месеца от датата на съобщението, ако в рамките на този период до Генералния секретар на Организацията на обединените нации не постъпи възражение от някоя държава — договаряща страна.4. Ако по предложеното изменение е постъпило възражение в съответствие с разпоредбите на параграф 3 от настоящия член, изменението се счита за отхвърлено и няма да има действие.Член 60Особен ред за изменение на приложения 1, 2, 3, 4, 5, 6, 7, 8, 9 и 101. Всяко изменение на приложения 1, 2, 3, 4, 5, 6, 7, 8, 9 и 10, предложено и разгледано съгласно разпоредбите на член 59, параграфи 1 и 2, влиза в сила от датата, която се определя от Административния комитет в момента на приемането му, освен ако на по-предна дата, която се определя от Административният комитет в същия момент, една пета част от държавите — договарящи страни, или пет държави — договарящи страни, ако тази цифра е по-малка, са уведомили Генералния секретар на Организацията на обединените нации, че предявяват възражения срещу изменението. Датите, посочени в настоящия параграф, се определят от Административния комитет с мнозинство от две трети на присъстващите и гласуващи негови членове.2. С влизането си в сила изменението, прието съгласно предвидения в параграф 1 ред, заменя за всички договарящи страни всяка предшестваща разпоредба, за която се отнася.Член 61Молби, съобщения и възраженияГенералният секретар на Организацията на обединените нации уведомява всички договарящи страни и всички държави, посочени в член 52, параграф 1 от настоящата конвенция, за всяка молба, съобщение или възражение, направени съгласно членове 59 и 60, и за датата на влизане в сила на измененията.Член 62Конференция за ревизия1. Всяка държава — договаряща страна, може с писмено уведомление до Генералния секретар на Организацията на обединените нации да поиска свикване на конференция за ревизия на настоящата конвенция.2. Конференцията за ревизия, на която се поканват всички договарящи страни и всички държави, посочени в член 52, параграф 1, се свиква от Генералния секретар на Организацията на обединените нации, ако в срок от шест месеца, считано от датата, на която Генералният секретар е оповестил искането, поне една четвърт от държавите — договарящи страни, му съобщят съгласието си.3. Конференция за ревизия, на която се поканват всички договарящи страни и всички държави, посочени член 52, параграф 1, се свиква от Генералния секретар на Организацията на обединените нации и след писмено уведомление за такова искане от страна на Административния комитет. Административният комитет решава дали да направи такова искане с мнозинство на присъстващите и гласуващи свои членове.4. Когато в прилагането на разпоредбите на параграфи 1 или 3 от настоящия член бъде свикана конференция, Генералният секретар на Организацията на обединените нации изпраща уведомление за това до всички договарящи страни и ги поканва да представят в срок от три месеца предложенията, които биха желали да бъдат разгледани на конференцията. Генералният секретар на Организацията на обединените нации изпраща на всички договарящи страни предварителния дневен ред на конференцията и текстовете на приложенията поне три месеца преди датата на откриването на конференцията.Член 63УведомленияОсвен уведомленията и съобщенията, предвидени в членове 61 и 62, Генералният секретар на Организацията на обединените нации уведомява всички държави, посочени в член 52, за:а) подписването, ратификациите, приемането, одобрението и присъединяването на основание на член 52;б) датата на влизане в сила на настоящата конвенция съгласно член 53;в) денонсиранията по силата на член 54;г) преустановяване на действието на настоящата конвенция на основание член 55;д) предявените резерви съгласно член 58.Член 64Меродавен текстСлед 31 декември 1976 г. оригиналът на настоящата конвенция се депозира при Генералния секретар на Организацията на обединените нации, който от своя страна разпраща заверени преписи на всяка договаряща страна и на всяка една от държавите, споменати в член 52, параграф 1, които не са договарящи страни.В УВЕРЕНИЕ НА КОЕТО долуподписаните, съответно упълномощени за това, подписаха настоящата Конвенция.СЪСТАВЕНО в Женева на четиринадесети ноември хиляда деветстотин седемдесет и пета година в един-единствен екземпляр на английски, френски и руски език, като и трите текста имат еднаква сила.2.2 ПРИЛОЖЕНИЯ КЪМ КОНВЕНЦИЯ ТИР ОТ 1975 Г. (включително обяснителни бележки и други коментари)  Приложение 1ОБРАЗЕЦ НА КАРНЕТА ТИРВариант 11. Карнетът ТИР се отпечатва на френски език с изключение на страница 1 на корицата, чиито графи се отпечатват и на английски език. Правилата за ползване на карнета ТИР, отпечатани на френски език на страница 2, са възпроизведени и на английски на страница 3 на корицата. При необходимост Констативният протокол може да бъде отпечатан на обратната му страна и на друг език освен френски.2. Карнетите, използвани за операции ТИР в рамките на една регионална гаранционна верига, могат да бъдат отпечатани на един от официалните езици на Организацията на обединените нации, с изключение на първа страница на корицата, чийто графи се отпечатват и на английски или френски език. Правилата за използване на карнета ТИР са отпечатани на страница 2 на корицата на използвания официален език на Организацията на обединените нации, а също и на английски или на френски език на страница 3 от корицата.Вариант 23. При транспорт на тютюневи изделия и алкохол, за които от гарантиращата асоциация може да бъде изискана по-висока гаранция съгласно обяснителната бележка към член 8, параграф 3 от приложение 6, митническите власти изискват карнети ТИР с ясно отпечатан текст "TOBACCO/ALCOHOL" и "TABAC/ALCOOL" на корицата и на всички листа. Към тези карнети след страница 2 от корицата трябва да бъде прикрепен лист с уточнения поне на английски и френски език относно категорията на покритите от гаранцията тютюневи или алкохолни изделия.Образец на карнета ТИР: ВАРИАНТ 1:[pic]  Образец на карнета ТИР: ВАРИАНТ 1:[pic]  Образец на карнета ТИР: ВАРИАНТ 1:[pic]  Образец на карнета ТИР: ВАРИАНТ 1:[pic]  Образец на карнета ТИР: ВАРИАНТ 1:[pic]  Образец на карнета ТИР: ВАРИАНТ 1:[pic]  Образец на карнета ТИР: ВАРИАНТ 2:[pic]  Образец на карнета ТИР: ВАРИАНТ 2:[pic]  Образец на карнета ТИР: ВАРИАНТ 2:[pic]  Образец на карнета ТИР: ВАРИАНТ 2:[pic]  Образец на карнета ТИР: ВАРИАНТ 2:[pic]  Образец на карнета ТИР: ВАРИАНТ 2:[pic]  Образец на карнета ТИР: ВАРИАНТ 2:[pic]Приложение 2ПРАВИЛНИК ЗА ТЕХНИЧЕСКИТЕ УСЛОВИЯ, ПРИЛОЖИМИ ЗА ПЪТНИ ПРЕВОЗНИ СРЕДСТВА, КОИТО СЕ ДОПУСКАТ ЗА МЕЖДУНАРОДЕН ПРЕВОЗ ПОД МИТНИЧЕСКО ПЛОМБИРАНЕЧлен 1Основни принципиОдобрение за международен превоз на стоки под митническо пломбиране могат да получат само превозни средства, чието товарно отделение е конструирано и оборудвано така, че:а) никаква стока да не може да се изважда или вкарва в пломбираната част на превозното средство, без това да остави видими следи от взлом или без скъсване на митническата пломба;б) митническата пломба може да бъде поставена по лесен и ефикасен начин;в) нямат никакво скрито пространство, позволяващо укриването на стоки;г) всички пространства, пригодени за съхраняване на стоки, да бъдат лесно достъпни за митническите проверки.Член 2Устройство на товарното отделение1. За да отговорят на предписанията на член 1 от настоящия правилник:а) съставните елементи на товарното отделение (стени, подове, врати, покрив, стойки, рамки, напречници и др.) трябва да бъдат скрепени или с помощта на приспособления, които не могат да се свалят и поставят отново отвън, без да се оставят видими следи, или по начин, че да представляват едно цяло, което да не може да бъде изменено, без да останат видими следи; ако стените, подът, вратите и покривът са направени от различни елементи, тези елементи трябва да отговарят на същите предписания и да бъдат достатъчно устойчиви;б) вратите и всички други системи за затваряне (включително кранове, люкове, фланци и др.) трябва да имат приспособление, позволяващо поставянето на митническа пломба; това приспособление трябва да бъде такова, че да не може да се сваля или поставя отново отвън, без да останат видими следи, а вратата и затварящото приспособление да не могат да се отварят, без да се скъса митническата пломба. Пломбата трябва да бъде защитена по подходящ начин. Допускат се отварящи се покриви;в) Отворите за вентилация и изтичане трябва да бъдат снабдени с устройство, което да не позволява достъп до вътрешността на товарното отделение. Това устройство трябва да бъде такова, че да не може да бъде сваляно отвън и отново поставяно, без да останат видими следи.2. Независимо от разпоредбите на член 1, параграф 3 от настоящия правилник, допускат се и тези съставни елементи на товарното отделение, които с оглед на практиката трябва да имат празни пространства (например между двойните стени). За да не могат обаче тези празни пространства да бъдат използвани за укриване на стоки:i) ако вътрешната облицовка на отделението покрива изцяло стената от пода до покрива или, в други случаи, ако пространството, съществуващо между обшивката и външната стена е напълно затворено, въпросната облицовка трябва да бъде монтирана така, че да не може да се сваля и поставя, без да останат видими следи; иii) ако облицовката не покрива стената по цялата ѝ височина и ако пространствата, които я отделят от външната стена, не са напълно затворени и във всички останали случаи, когато конструкцията образува празнини, броят на тези празнини трябва да бъде сведен до минимум и те да бъдат достъпни за митнически проверки.3. Люковете са разрешени, при условие че са направени от достатъчно устойчиви материали и че не могат да се свалят и отново да се поставят отвън, без да останат видими следи. Допуска се все пак използване на стъкло, но ако то не е нечупливо, люкът трябва да бъде оборудван с неподвижна метална решетка, която да не може да се сваля отвън; Размерът на отворите на решетката не може да надвишава 10 mm.4. Направените отвори в пода с технически цели като гресиране, поддържане, пълнене с пясък и др. се допускат само при условие, че са снабдени с капак, който да се поставя по такъв начин, че достъпът отвън към товарното отделение да не бъде възможен.Член 3Превозни средства с покривало1. Превозните средства, покрити с покривала, трябва да отговарят на условията, посочени в членове 1 и 2 от правилника, доколкото е възможно тяхното прилагане. Освен това те трябва да отговарят на изискванията на настоящия член.2. Покривалото трябва да бъде или от здраво платно, или от достатъчно здрава неразтеглива тъкан с пластмасово или гумирано покритие. То трябва да бъде в добро състояние и ушито така, че устройството за затваряне, веднъж поставено, да не дава възможност за достъп до товарното отделение без оставяне на видими следи.3. Ако покривалото е съставено от няколко части, краищата на тези части трябва да бъдат подгънати един в друг и свързани посредством два шева, раздалечени един от друг най-малко на 15 mm. Шевовете се правят съобразно скица № 1, приложена към правилника; обаче когато за някои части от покривалото (като подгъви и усилени ъгли) не е възможно парчетата да се зашият по този начин, достатъчно е да се подгъне краят на горната част и шевовете да се направят съгласно скица № 2 или № 2а, приложени към правилника. Един от шевовете трябва да се вижда само отвътре и конецът, ползван за този шев, трябва да бъде съвсем различен на цвят от цвета на покривалото, както и от цвета на конеца на другия шев. Всички шевове се правят на машина.4. Ако покривалото е от тъкан с пластмасово покритие и е съставено от няколко парчета, тези парчета могат да се съединят чрез заваряване съгласно скица № 3, приложена към настоящия правилник. Краят на едното парче трябва да припокрива края на другото с най-малко 15 mm. Спойката на парчетата трябва да се осигури по цялата ширина. Външният свързващ ръб трябва да бъде покрит от пластмасова лента с ширина най-малко 7 mm, която също се заварява. Върху тази лента, както и на ширина най-малко 3 mm от всяка страна на тази лента, се отпечатва еднороден и добре очертан релеф. Заваряването трябва да се извърши така, че частите да не могат да бъдат разделени и събрани отново, без да останат видими следи.5. Кърпенето се извършва по метода, даден в скица № 4, приложена към настоящия правилник; краищата се подгъват един в друг и се свързват чрез два видими шева, отстоящи на най-малко 15 mm един от друг; цветът на видимия отвътре конец трябва да бъде различен от този на конеца, видим отвън, и от цвета на покривалото; всички шевове се правят на машина. Когато закърпването на скъсано близо до краищата покривало трябва да се извърши чрез замяна на повредената част с парче, шевът може да се извърши също в съответствие с разпоредбите на параграф 3 от настоящия член и скица № 1, приложена към правилника. Кърпенето на покривалата от тъкан с пластмасово покритие може също да се извършва и по метода, описан в параграф 4 от настоящия член, но в този случай пластмасовата лента трябва да се наложи от двете страни на покривалото, като кръпката бъде поставена от вътрешната страна.6. Покривалото се закрепва към превозното средство така, че да отговаря стриктно на условията на член 1, букви а) и б) от настоящия правилник. Могат да се използват следните системи:а) Покривалото може да бъде закрепено чрез:i) метални халки, монтирани на превозното средство;ii) кръгли отвори, направени в краищата на покривалото; иiii) въже, минаващо през халките на покривалото и оставащо видимо отвън по цялата си дължина;Покривалото трябва да покрива твърдите части на превозното средство на поне 250 mm от центъра на закрепващите халки, освен в случаите, когато самата конструкция на контейнера ограничава всякакъв достъп до товарното отделение.б) Когато краят на покривалото трябва да бъде трайно прикачен към контейнера, свързването се осъществява посредством здрави приспособления.в) Когато се използва система за заключване на покривалото, тя трябва при заключено положение да съединява плътно покривалото към външната страна на товарното отделение (като пример виж скица № 6).7. Покривалото трябва да се носи от подходяща конструкция (шпригли, стени, дъги, рейки и др.).8. Разстоянията между халките и разстоянията между отворите не трябва да превишавая 200 mm. Допуска се то да бъде и по-голямо, но не повече от 300 mm между халките и отворите, разположени от двете страни на една шпригла, ако конструкцията на превозното средство и на покривалото е такава, че да изключва всякакъв достъп до товарното отделение. Отворите трябва да са подсилени.9. За въжета за затваряне се използват:а) стоманени въжета с диаметър най-малко 3 mm; илиб) въжета от коноп или въжета от сезал с диаметър най-малко 8 mm, обвити в прозрачна и неразтеглива пластмаса; илив) въжета, състоящи се от оптични влакна, разположени във вътрешността на навита в спирала стоманена обвивка, обвити в прозрачна и неразтеглива пластмаса; илиг) стоманени въжета с текстилна сърцевина, покрита изцяло от най-малко четири снопчета от стоманени нишки, при условие че диаметърът на стоманените въжета е най-малко 3 mm (като евентуалната прозрачна пластмасова обвивка не се включва).Въжетата в съответствие с параграф 9, букви а)—г) от настоящия член могат да бъдат обвити в прозрачна и неразтеглива пластмаса.В случаите, когато покривалото трябва да бъде закрепено към рамката при конструкция, която съответства на разпоредбите на параграф 6, буква а) от настоящия член, за закрепване може да се използва ремък (пример за такава конструкционна система се дава в скица № 7 към настоящото приложение). По отношение на материала, размерите и формата ремъкът трябва да отговаря на изискванията, посочени в параграф 11, буква а), iii).10. Всяко въже трябва да се състои от едно парче и да бъде снабдено с твърди метални накрайници от двете страни. В съответствие с разпоредбите на параграф 9, букви а), б) и г) от настоящия член приспособлението за закрепване на всеки метален накрайник трябва да се състои от кух нит, минаващ през въжето и позволяващ преминаването на свръзката на митническата пломба. Въжето трябва да може да се вижда и от двете страни на кухия нит, за да е възможно да се установи, че то се състои от едно цяло (виж скица № 5, приложена към правилника).11. При отворите на покривалото, служещи за товарене и разтоварване, двете повърхности трябва да бъдат съединени. Могат да се използват следните системи:а) Двата края на покривалото трябва достатъчно добре да се застъпват. Те трябва да бъдат също така закрепени посредством:i) подгъв, зашит или заварен съгласно параграфи 3 и 4 от настоящия член;ii) халки и отвори, отговарящи на условията от параграф 8 на настоящия член, като халките трябва да бъдат метални;iii) неразтеглив ремък от подходящ материал, състоящ се от едно парче, с минимална ширина 20 mm и минимална дебелина 3 mm, който минава през халките и държи съединени двата края на покривалото и подгъва; ремъкът трябва да бъде закрепен от вътрешната страна на покривалото и да има или:-  отвор, през който да минава въжето, посочено в параграф 9 от настоящия член, или-  отвор, през който да може да мине метална халка, посочена в параграф 6 от настоящия член, и да бъде закрепен с въжето, посочено в параграф 9 от настоящия член.Не се изисква подгъв, когато съществува специално приспособление като преграда, което не позволява достъп до товарното отделение, без да бъдат оставени видими следи. Не се изисква подгъв и за контейнери с плъзгащи се покривала.б) Специална система за заключване, стягаща здраво краищата на покривалото, когато товарното отделение е затворено и пломбирано. Системата трябва да е снабдена с отвор, през който металната халка, посочена в параграф 6 от настоящия член, да може да минава и да бъде осигурена с въжето, посочено в параграф 9 от настоящия член. Такава система е описаната в скица № 8 към настоящото приложение.Член 4Превозни средства с плъзгащи се покривала1. Превозните средства с плъзгащи се покривала трябва да отговарят на разпоредбите на членове 1, 2 и 3 от настоящия правилник, доколкото последните са приложими за тях. Освен това те трябва да отговарят на разпоредбите на настоящия член.2. Плъзгащите се покривала, под, врати или други конструктивни елементи на товарното отделение трябва да отговарят или на изискванията на член 3, параграфи 6, 8, 9 и 11 от правилника, или на следните разпоредби:i) Плъзгащите се покривала, под, врати и други конструктивни елементи на товарното отделение трябва да се съединяват по такъв начин, че да не могат да бъдат отворени или затворени, без да се оставят видими следи.ii) Твърдите конструктивни елементи на горната част на превозното средство трябва да бъдат закрити от покривалото поне на 1/4 от действителното пространство между обтягащите ремъци. Покривалото трябва да закрива поне 50 mm от твърдите конструктивни елементи в долната част на превозното средство. Хоризонталният отвор между покривалото и твърдите конструктивни елементи на товарното отделение не трябва да надвишава 10 mm, измерен перпендикулярно на надлъжната ос на превозното средство от всяко място при затворено и пломбирано от митническите органи товарно отделение.iii) Насочващото устройство на плъзгащото се покривало трябва да се съединява с останалите подвижни части по такъв начин, че затворените и пломбирани от митнически власти врати и останалите подвижни части да не могат да бъдат отворени или затворени отвън без видими следи. Насочващото устройство на плъзгащото се покривало и останалите подвижни части трябва да се съединяват по такъв начин, че достъпът до товарното отделение да бъде невъзможен, без да бъдат оставени видими следи. Такава система е описаната в скица № 9, приложена към настоящия правилник.iv) Хоризонталното разстояние между халките по твърдите конструктивни елементи на превозното средство, ползвани за целите на митническите органи, не трябва да надвишава 200 mm. Допуска се, в случай че конструкцията на превозното средство и покривалата е такава, че да не позволява никакъв достъп до товарното отделение, това разстояние да бъде и по-голямо, но разстоянието между халките от двете страни на вертикалната подпора не бива да надвишава 300 mm. Във всички случаи правилата, изложени в ii) по-горе, трябва да бъдат спазвани.v) Rазстоянието между обтягащите ремъци не трябва да надвишава 600 mm.vi) Затварящите въжета, използвани за съединяване на покривалата с твърдите конструктивни елементи на превозното средство, трябва да отговарят на изискванията на член 3, параграф 9 от правилника.Скица № 1ПОКРИВАЛО, СЪШИТО ОТ НЯКОЛКО ПАРЧЕТА[pic]Скица № 2ПОКРИВАЛО, СЪШИТО ОТ НЯКОЛКО ПАРЧЕТА[pic]Скица № 2, а)ПОКРИВАЛО, СЪШИТО ОТ НЯКОЛКО ПАРЧЕТА[pic]Скица № 3ПОКРИВАЛО, НАПРАВЕНО ОТ НЯКОЛКО ПАРЧЕТА, СЪЕДИНЕНИ ЧРЕЗ ЗАВАРЯВАНЕ[pic]  Скица № 4КЪРПЕНЕ НА ПОКРИВАЛОТО[pic]  Скица № 5ОБРАЗЕЦ НА НАКРАЙНИК[pic]  Скица № 6ОБРАЗЕЦ НА СИСТЕМА ЗА ЗАКЛЮЧВАНЕ НА ПОКРИВАЛОТО[pic]  Скица № 7ОБРАЗЕЦ НА ПОКРИВАЛО, ПРИКРЕПЕНО КЪМ РАМКА СЪС СПЕЦИАЛНА ФОРМА[pic]  Скица № 8СИСТЕМА ЗА ЗАКЛЮЧВАНЕ НА ПОКРИВАЛО ПРИ ОТВОРИТЕ ЗА ТОВАРЕНЕ И РАЗТОВАРВАНЕ[pic]  ОписаниеПри тази система на заключване двата края при отворите на покривалото, използвани за товарене и разтоварване, са съединени с помощта на заключващ прът от алуминий. Отворите на покривалото са снабдени с ребро с въже, вкарано в подгъва по цялата им дължина (вж. скица № 8.1). Това не позволява изваждането на покривалото от заключващия профил. Реброто трябва да бъде от външната страна и да бъде заварено в съответствие с член 3, параграф 4 от приложение 2 към конвенцията.Краищата трябва да бъдат вкарани в отворените профили върху заключващия прът от алуминий и да бъдат пъхнати по дължина в два успоредни канала, затворени в долния им край. Когато заключващият прът е в горно положение, краищата на покривалото се съединяват.В горния край на отвора заключващият прът се блокира от прозрачна пластмасова планка, занитена към покривалото (вж. скица № 8.2). Заключващият прът се състои от две части, съединени с помощта на занитен шарнир, и може да бъде лесно поставен и отстранен след сгъване. Този шарнир трябва да бъде направен по такъв начин, че да не позволява отстраняването на въртящия се щифт след заключване на системата (вж. скица № 8.3).В долната част на заключващия прът има отвор, през който минава халката. Отворът е с овална форма и размерът му позволява халката да премине плътно през него (вж. скица № 8.4). Закрепващото въже или кабел ТИР се прекарва през тази халка, за да блокира заключващия прът.Скица № 9ОБРАЗЕЦ НА ПРЕВОЗНО СРЕДСТВО С ПЛЪЗГАЩИ СЕ ПОКРИВАЛА[pic]Приложение 3ПРОЦЕДУРА ЗА ОДОБРЯВАНЕ НА ПЪТНИ ПРЕВОЗНИ СРЕДСТВА, ОТГОВАРЯЩИ НА ТЕХНИЧЕСКИТЕ УСЛОВИЯ, ПРЕДВИДЕНИ В ПРАВИЛНИКА В ПРИЛОЖЕНИЕ 2ОБЩИ ПОЛОЖЕНИЯ1. Пътните превозни средства могат да бъдат одобрявани в съгласие с една от следните процедури:а) индивидуално; илиб) по тип конструкция (серийни пътни превозни средства).2. За одобряването се издава свидетелство за митническа годност по образеца от приложение 4. Това свидетелство се отпечатва на езика на издаващата го страна и на френски или английски език. Когато органът, който го издава, счете това за необходимо, то трябва да се придружава от заверени от същия орган снимки или чертежи. Броят на тези документи се вписва от същия орган в графа № 6 на свидетелството.3. Свидетелството за митническа годност винаги придружава пътното превозно средство.4. Пътните превозни средства се представят всеки две години за проверка и евентуално подновяване на одобрението пред компетентните органи от страната, в която е регистрирано пътното превозно средство, или, в случай на нерегистрирани пътни превозни средства — в страната, в която живее собственикът или ползвателят.5. Ако някое превозно средство не отговаря вече на предписаните технически норми за одобряването му, преди да бъде ползвано отново за превоз на стоки под покритието на карнет ТИР, то трябва да бъде приведено в състоянието, в което е получило одобрението, за да отговаря отново на тези технически изисквания.6. Ако основните характеристики на едно пътно превозно средство бъдат променени, то престава да бъде покрито от издаденото му свидетелство и подлежи на ново одобрение от компетентните органи, преди да бъде ползвано за превоз на стоки под покритието на карнет ТИР.7. Компетентните органи на държавата, в която превозното средство е регистрирано, или, в случай на неподлежащи на регистриране превозни средства, компетентните органи на държавата, в която се е установил собственикът или ползвателят на превозното средство, могат при нужда да отнемат или да подновяват свидетелството за митническа годност или да издадат ново свидетелство за митническа годност при обстоятелствата, изброени в член 14 от настоящата конвенция и в параграфи 4, 5 и 6 от настоящото приложение.ПРОЦЕДУРА ПРИ ИНДИВИДУАЛНО ОДОБРЕНИЕ8. Молбата за индивидуалното одобрение се представя пред компетентните органи от собственика, оператора или от представителя на единия или другия. Компетентният орган проверява представеното пътно превозно средство в съгласие с общите правила, предвидени в параграфи 1—7, установява дали превозното средство отговаря на техническите условия, предписани в приложение 2, и ако го одобри, издава свидетелство по образеца в приложение 4.ПРОЦЕДУРА ПРИ ОДОБРЕНИЕ ПО ТИП КОНСТРУКЦИЯ (СЕРИИ ПЪТНИ ПРЕВОЗНИ СРЕДСТВА)9. Когато пътните превозни средства са произведени в серии по еднотипова конструкция, производителят може да поиска от компетентния орган в страната на производство одобрение за типовата конструкция.10. Производителят посочва в искането си идентификационните номера или букви, с които означава типа пътно превозно средство, за който иска одобрението.11. Искането се придружава от планове и подробна спецификация на типовата конструкция на пътно превозно средство, подлежаща на одобрение.12. Производителят се задължава писмено:а) да представи на компетентните органи онези превозни средства от въпросния тип, които те желаят да проверят;б) да позволи на компетентните органи да проверят други единици по всяко време на серийното производство на този тип;в) да информира компетентните органи, преди да направи каквото и да било изменение на плановете или спецификациите, независимо от неговата степен;г) да нанася на видно място върху пътните превозни средства идентификационните номера или букви на този тип конструкция, както и поредния номер на всяко превозно средство от този тип (фабричен номер);д) да води отчет на превозните средства, произведени по одобрения тип.13. Компетентният орган посочва при необходимост измененията, които трябва да бъдат направени в предвидения тип конструкция, за да бъде дадено одобрение.14. Не може да бъде дадено одобрение по тип конструкция, без компетентният орган да е установил, след проверка на едно или няколко превозни средства, произведени по този тип конструкция, че превозните средства от този тип отговарят на техническите условия, предписани в приложение 2.15. Компетентният орган съобщава писмено на производителя решението си да одобри даден тип. Това решение трябва да има дата и номер. Органът, който го е издал, трябва да бъде ясно обозначен.16. Компетентният орган взема необходимите мерки за издаване на надлежно заверено свидетелство за митническа годност на всяко превозно средство, произведено по одобрената типова конструкция.17. Преди да използва превозното средство за превоз на стоки под покритието на карнет ТИР, титулярят на свидетелството за митническа годност трябва да нанесе в свидетелството:-  регистрационния номер, даден на превозното средство (графа № 1); или-  наименованието и седалището и адреса на управление на предприятието си, когато се касае за превозно средство, което не подлежи на регистрация (графа № 8).18. Когато едно вече одобрено по типова конструкция превозно средство бъде изнесено в друга държава, която е договаряща страна по настоящата конвенция, не се изисква нова процедура за одобрение в тази държава поради вноса на превозното средство.ПРОЦЕДУРА ПО ВПИСВАНЕ НА ЗАБЕЛЕЖКИ В СВИДЕТЕЛСТВОТО ЗА МИТНИЧЕСКА ГОДНОСТ19. Когато одобрено превозно средство, превозващо стоки под покритието на карнет ТИР, покаже значителни дефекти, компетентните органи на договарящите страни могат да откажат на превозното средство правото да продължи да пътува под покритието на карнет ТИР или да позволят на превозното средство да продължи пътуването си под покритието на карнет ТИР на своя територия, като вземат съответните контролни мерки. Превозното средство трябва да бъде поправено в най-кратък срок и във всички случаи преди новото му използване за превоз под покритието на карнет ТИР.20. И в двата случая митническите органи трябва да впишат съответна забележка в графа № 10 на свидетелството за митническа годност. Когато превозното средство бъде възстановено до състояние на митническа годност, то трябва да бъде представено на компетентните органи на някоя от договарящите страни, които ще възстановят валидността на свидетелството, като впишат забележка в графа № 11, която анулира предишните забележки. Превозно средство, в чието свидетелство за митническа годност е вписана забележка в графа № 10 в съгласие с предшестващите разпоредби, не може да бъде ползвано за превоз на стоки под покритието на карнет ТИР, докато не бъде поправено и докато забележките в графа № 10 не бъдат анулирани, както е указано по-горе.21. Всяка забележка, нанесена в свидетелството, трябва да има дата и да бъде заверена от митническите органи.22. Когато някое превозно средство има незначителни дефекти, които по мнението на митническите органи не създават опасност за измама, те могат да разрешат и по-нататъшното използване на това превозно средство за превоз на стоки под покритието на карнет ТИР. Титулярят на свидетелството за митническа годност трябва да бъде предупреден за тези дефекти и трябва да възстанови в разумен срок пътното си превозно средство в състояние на митническа годност.Приложение 4ОБРАЗЕЦ НА СВИДЕТЕЛСТВО ЗА МИТНИЧЕСКА ГОДНОСТ НА ПЪТНО ПРЕВОЗНО СРЕДСТВООбразец на свидетелство за митническа годност на пътно превозно средство[pic][pic]  Образец на свидетелство за митническа годност на пътно превозно средство (продължение)[pic]  Образец на свидетелство за митническа годност на пътно превозно средство (продължение)[pic]  Приложение 5ТАБЕЛИ ТИР1. Табелите трябва да имат размери 250 mm на 400 mm.2. Надписът TIR следва да бъде с главни латински букви с височина 200 mm, с дебелина на линията най-малко 20 mm. Те трябва да бъдат бели на син фон.Приложение 6ОБЯСНИТЕЛНИ БЕЛЕЖКИУвод към обяснителните бележкиi) Съгласно разпоредбите на член 43 от настоящата конвенция, обяснителните бележки тълкуват някои разпоредби на конвенцията и приложенията към нея. Те също така излагат някои препоръчителни практики;ii) Обяснителните бележки не изменят разпоредбите на настоящата конвенция или на нейните приложения, а само уточняват съдържанието, значението и обсега им.iii) По-специално предвид разпоредбите на член 12 от настоящата конвенция и приложение 2 към нея, отнасящи се до техническите условия за одобряването на пътни превозни средства за превози с митническа пломба, обяснителните бележки уточняват, ако е необходимо, конструктивните особености, които трябва да бъдат приети от договарящите страни, като отговарящи на тези разпоредби. Те посочват също така, ако е необходимо, конструктивните особености, които не отговарят на тези разпоредби.iv) Обяснителните бележки позволяват прилагането на разпоредбите на настоящата конвенция и нейните приложения в съответствие с техническия прогрес и изискванията на икономиката.0 ОСНОВЕН ТЕКСТ НА КОНВЕНЦИЯТА0.1 Член 10.1, б) В член 1, буква б) се предполага, че когато в една или няколко държави са разположени няколко отправни или получаващи митнически учреждения, в дадена договаряща страна може да се осъществи повече от една операция ТИР. При тези обстоятелства за една операция ТИР може да бъде считана националната отсечка от даден превоз ТИР, извършвана между две последователни митнически учреждения, независимо дали това са отправни, получаващи или транзитни митнически учреждения.0.1, е) Под израза „с изключение на таксите и налозите“ от член 1, буква е) се разбира всички суми, различни от вносните или износните сборове и данъци, събирани от договарящите страни при или във връзка с вноса или износа. Тези суми се ограничават до размера на приблизителните разходи за извършени услуги и не представляват косвена защита на националното производство или такса с фискална цел при вноса или износа. Такива такси и налози включват и плащания, свързани със:-  сертификатите за произход, в случай че последните се изискват при транзита;-  анализи, извършени от митнически лаборатории за контролни цели;-  митнически проверки и други действия при оформянето, извършвани извън нормалното работно време или на отдалечени от митническите учреждения места;-  извършвани санитарни, ветеринарни или фитопатологични инспекции;0.1, й) „Подвижна каросерия“ е товарно отделение, което няма устройство за придвижване и е предназначено за превоз върху пътно превозно средство, чието шаси и долна рама на каросерията са специално пригодени за тази цел. В този термин се включва също и сменяема каросерия, която е товарно отделение, специално предназначено за комбиниран шосеен и железопътен превоз.0.1, й), i) Терминът „отчасти затворено пространство“, приложим за оборудването, посочено в член 1, буква и), i), се отнася до съоръженията, съставени от под и горна конструкция, които формират товарно пространство, еквивалентно на това на затворен контейнер. Горната конструкция обикновено се състои от метални елементи, изграждащи скелета на контейнера. Този тип контейнери могат да съдържат и една или няколко странични или фронтални стени. Някои от тези контейнери имат само покрив, свързан с пода чрез вертикални подпори. Такъв тип контейнери се използват главно за превоз на обемисти товари (например леки автомобили).0.2 Член 20.2-1 Член 2 предвижда превозът под покритието на карнет ТИР да може да започне и да завърши в една и съща държава, при условие че част от превоза бъде извършена на чужда територия. В такива случаи митническите власти в отправната страна имат право да изискват в допълнение към карнета ТИР национален документ, осигуряващ безмитния повторен внос на стоките. Препоръчително е все пак митническите власти да не изискват подобен документ, като приемат да го заменят със специална забележка, вписана в карнета ТИР.0.2-2 Разпоредбите на този член позволяват използването на карнет ТИР за превоз на стоки, когато само част от превоза се извършва по шосе. Не се уточнява коя част от превоза трябва да се извърши по шосе, стига тя да се намира между началото и края на превоза ТИР. Възможно е обаче въпреки първоначалните намерения на изпращача при започване на превоза, вследствие на непредвидени обстоятелства от търговски характер или злополука, нито една част от превоза да не може да бъде извършена по шосе. В подобни изключителни случаи договарящите страни следва да приемат карнета ТИР, като отговорността на гарантиращите асоциации остава в сила.0.5 Член 5Този член не изключва правото на митническите органи да извършват проверки на място, но се подчертава, че броят им следва да бъде ограничен. Международната система за превози на стоки под покритието на карнети ТИР дава допълнителни гаранции в сравнение с националните процедури. От една страна, данните за стоките по карнета ТИР трябва да съответстват на данните, отбелязани в митническите документи, изготвени в отправната държава. От друга страна, контролът, осъществен в началото на превоза, и извършените заверки от митническите органи в отправното митническо учреждение, се явяват допълнителна гаранция за транзитните и получаващите страни (вж. обяснителната бележка към член 19).0.6 Член 60.6.2 Параграф 2В съответствие с разпоредбите на настоящия параграф митническите органи в дадена страна могат да одобрят няколко асоциации, като всяка асоциация поема отговорност за транспортните операции, извършвани под покритието на издадени от нея или от нейни сродни асоциации карнети ТИР.0.6.2а-1Отношенията между Международната организация и нейните асоциации членки ще бъдат определени в писмени споразумения, третиращи функционирането на международната гаранционна система.0.6.2а-2Предоставените в съответствие с член 6, параграф 2а пълномощия се съдържат в писмено споразумение между ИКЕ/ООН и Международната организация. В споразумението се посочва, че Международната организация ще се придържа към съответните разпоредби на Конвенцията, ще признава компетенциите на договарящите страни към Конвенцията и ще спазва решенията на Административния комитет и молбите на Изпълнителния съвет ТИР. С подписване на споразумението Международната организация потвърждава, че приема отговорностите, наложени ѝ по силата на пълномощията. Споразумението се прилага и към отговорностите на Международната организация, изложени в приложение 8, член 10, буква б), в случай че централизираното отпечатване и разпространение на карнетите ТИР се осъществява от гореспоменатата международна организация. Споразумението се приема от Административния комитет.0.8 Член 80.8.2 Параграф 2Разпоредбите на този параграф се прилагат, когато в случай на нередности от видовете, посочени в член8, параграф 1, законите и разпоредбите на една договаряща страна предвиждат плащане на суми, различни от митата и таксите по вноса или износа, като административни глоби или други парични санкции. Подлежащата на плащане сума обаче не може да превишава сумата на митата и таксите по вноса или износа, която би била дължима, ако товарите са били внесени или изнесени съгласно съответните митнически разпоредби, като тази сума се увеличава с евентуалните лихви за закъснение.0.8.3 Параграф 3Препоръчва се митническите органи да ограничат евентуално изискуемата от гарантиращата асоциация максимална сума до равностойността на 50 000 щатски долара на карнет ТИР. При превоз на алкохолните и тютюневите изделия, изброени по-долу, и за количества, надвишаващи тези, посочени по-долу, на митническите органи се препоръчва да увеличат максималния размер на иска, който може да бъде предявен към гарантиращите асоциации, до сума, равна на 200 000 щатски долара:1) Неденатуриран етилов алкохол с обемно алкохолно съдържание 80 % и повече (код по ХС: 22.07.10)2) Неденатуриран етилов алкохол с обемно алкохолно съдържание по-малко от 80 %: спиртни напитки, ликьори и други спиртни напитки; препарати, съдържащи алкохол за производство на напитки (код по ХС: 22.08);3) пури, включително тези с отрязани краища, и пурети, съдържащи тютюн (код по ХС: 24.02.10)4) Цигари, съдържащи тютюн (код по ХС: 24.02.20)5) тютюн за пушене, дори съдържащ заместители на тютюн във всякакви съотношения (код по ХС: 24.03.10).Максималният размер на иска, който може да бъде предявен спрямо гарантиращите асоциации, се препоръчва да бъде ограничен до размер 50 000 щатски долара, ако не се надвишават следните количества по посочените по-горе категории алкохолни и тютюневи продукти:1) 300 литра.2) 500 литра.3) 40 000 броя4) 70 000 броя5) 100 килограма.Точните количества (в литри, броя, килограми) от горните категории тютюневи и алкохолни продукти трябва да бъдат записани в манифеста на товарите на карнета ТИР.0.8.5 Параграф 5Ако гаранцията се оспорва за товари, които не са изброени в карнета ТИР, съответната администрация трябва да посочи фактите, въз основа на които тя е сметнала, че товарите се съдържат в пломбираната част на пътното превозно средство или в пломбирания контейнер.0.8.6 Параграф 61. Когато данните в карнета ТИР не са достатъчно точни за определяне на дължимите мита и такси за превозваната стока, заинтересованата страна може да представи доказателства за нейното естество.2. В случай че не бъдат представени такива доказателства, митата и таксите ще бъдат изчислени според най-високата тарифна ставка, приложима за вида на превозваната стока, според данните в карнета ТИР, а не според произволно избрана ставка, несвързана с естеството на стоката.0.8.7 Параграф 7Мерките, които компетентните органи трябва да предприемат, за да изискат плащането от пряко дължащото лице или лица, трябва да включват поне уведомление за неприключена операция ТИР и/или изпращане на искане за заплащане по карнета ТИР.0.10 Член 10Смята се, че сертификатът за завършване на операцията ТИР е бил получен в резултат на злоупотреба или измама, когато операцията ТИР е била извършена с товарни отделения или контейнери, приспособени допълнително за извършване на измама, или когато е било констатирано използването на фалшиви документи или такива с невярно съдържание, както и когато стоката е била сменена, върху митническите пломби е оказано въздействие, а също и когато сертификатът за завършване е бил получен посредством други незаконни способи.0.11 Член 110.11-1 Параграф 1Освен уведомлението, отправено към гарантиращата асоциация, митническите органи трябва, ако това е възможно, да уведомят титуляря на карнета ТИР, че операцията ТИР не е приключена. Това може да бъде направено едновременно с уведомяването на гарантиращата асоциация.0.11-2 Параграф 2Когато митническите органи решават дали да освободят или не стоките и превозното средство, те не трябва да се влияят от факта, че гарантиращата асоциация е отговорна за плащането на митата, таксите и лихвите за закъснение, дължими от титуляря на карнета ТИР, ако законодателството им дава възможност да защитят по друг начин интересите, за които отговарят.0.11-3 Параграф 3В случай, че съгласно процедурите, предвидени в член 11, гарантиращата асоциация получи искане да плати предвидените в член 8, параграфи 1 и 2 суми, но не извърши плащането в предвидения от конвенцията тримесечен срок, компетентните органи имат право да изискат плащане на въпросните суми въз основа на националното си законодателство, тъй като в такъв случай ще бъде налице нарушаване на договора за гаранция, подписан от гарантиращата асоциация съгласно националното законодателство.0.15 Член 15Могат да възникнат трудности при превозни средства, които не подлежат на регистрация в някои държави, като например ремаркетата и полуремаркетата, когато не се изисква митнически документ за временен внос. В такива случаи разпоредбите на член 15 могат да бъдат спазени, като на отрязъци №№ 1 и 2 и на прилежащите към тях талони в карнета ТИР митническите органи на съответната страна впишат, за по-голяма сигурност, характеристиките на превозните средства (марка и номер).0.17 Член 170.17-1 Параграф 1Разпоредбата, предвиждаща в манифеста на стоките в карнета ТИР да бъде вписан товарът на всяко едно превозно средство или контейнер поотделно, когато те са част от състав от превозни средства, има за цел облекчаване на митническата проверка по контрола на съдържанието на всяко едно превозно средство или контейнер. Тази разпоредба не бива да се тълкува прекалено стриктно, така че всяка разлика между вписаното в манифеста на товарите и реалното съдържание на отделното превозно средство или контейнер да бъде смятана за нарушение на разпоредбите на конвенцията.В случай, че превозвачът може да докаже по задоволителен за компетентните органи начин, че въпреки тази разлика количеството на реално натоварената стока в състава от превозни средства или контейнера отговаря напълно на количеството, вписано в манифеста на товарите на карнета ТИР, по принцип не следва да се смята, че има нарушение на митническите разпоредби.0.17-2 Параграф 2При превоз на покъщнина може да се приложи процедурата, предвидена в параграф 10, буква в) от Правилата за ползване на карнети ТИР, като изброяването на превозваните предмети се ограничи до границите на разумното.0.18 Член 180.18-1 Правилното функциониране на режима ТИР изисква от митническите органи на дадена страна да откажат да посочат изходно митническо учреждение в същата страна като получаващо, когато превозът продължава към съседна договаряща по конвенцията ТИР страна, освен ако извънредни причини не оправдават такова искане.0.18-2 1. Стоките трябва да бъдат натоварени и подредени по такъв начин, че стоката, която ще се разтоварва на първия разтоварен пункт, да може да бъде извадена от превозното средство или контейнера, без това да налага разтоварването на останалите стоки, предназначени за последващо разтоварване на други разтоварни пунктове.2. Когато даден превоз предвижда разтоварвания в различни учреждения, всяко частично разтоварване трябва да бъде отбелязано в графа 12 от манифестите на всички оставащи в карнета ТИР листа, като се уточни в съответните талони и на всички останали отрязъци, че са били положени нови митнически пломби.0.19 Член 19Отправното митническо учреждение има задължението да провери верността на данните в манифеста на стоките, като се увери поне, че данните от манифеста отговарят на тези от износните и транспортни документи или на други търговски документи, свързани с тези стоки, като при нужда има право да осъществи и проверка на стоките. Задължение на отправното митническо учреждение е също така, преди да постави пломбите, да провери състоянието на пътното превозно средство или контейнера и когато превозното средство или контейнерът са с покривало, да провери състоянието на покривалото и на свръзките за закрепване на покривалото, тъй като състоянието на тези помощни материали не е отразено в свидетелството за митническа годност.0.20 Член 20При определяне на срока за преминаване на стоките през тяхната територия митническите органи трябва да се съобразяват и със задължителните за превозвачите правилници, и по-специално с изискванията за работното време и задължителни почивки на водачите на пътни превозни средства. Препоръчително е митническите органи да определят маршрута на движение само когато това наистина се налага.0.21 Член 210.21-1 Разпоредбите на този член не ограничават по никакъв начин правото на митническите органи да преглеждат и проверяват всички части на превозното средство, включително и запечатаните товарни отделения.0.21-2 Входното митническо учреждение има право да върне шофьора на изходното митническо учреждение в съседната страна, ако бъде констатирано, че изходната заверка в предходната съседна страна не е отразена или е отразена неправилно. В такъв случай входната митница вписва в карнета ТИР обяснителна бележка, предназначена за съответното изходно митническо учреждение.0.21-3 В случай, че по време на проверка митническите органи вземат мостра от стоките за извършване на проба, те трябва да отразят всички необходими данни за иззетата стока в манифеста на стоките на карнета ТИР.0.28 Член 28Използването на карнета ТИР трябва да бъде ограничено до функциите, които са му присъщи, т.е. до транзитната операция. Карнетът ТИР не може да бъде използван например, за да покрива престоя на стоките в получаващото митническо учреждение.0.29 Член 29За пътните превозни средства или контейнери, превозващи тежки или обемисти стоки, не се изисква свидетелство за митническа годност. Задължение на отправното митническо учреждение обаче е да провери дали са спазени останалите условия, определени в този член, за този вид превози. Митническите учреждения на другите договарящи страни следва да признаят решението на отправното митническо учреждение, освен ако то влиза в явно противоречие с разпоредбите на член 29.0.39 Член 39Изразът „допуснати грешки вследствие на небрежност“ се отнася до действия, които не са извършени умишлено и преднамерено, а са резултат от пропуск при вземането на необходимите и разумни мерки за осигуряване на точни факти в конкретния случай.0.45 Член 45Препоръчва се на договарящите страни да открият възможно най-голям брой митнически учреждения за операции ТИР - както вътрешни, така и гранични.1 ПРИЛОЖЕНИЕ 11.10, в) Правила за използване на карнета ТИРТоварни списъци, приложени към манифеста на стокитеТочка 10, буква в) от Правилата за използване на карнета ТИР допуска използването, под формата на приложение към този карнет, на товарни списъци, дори и когато в манифеста има достатъчно място за вписване на всички превозвани стоки. Въпреки това използването на подобен списък се допуска само когато в него се съдържат достатъчно ясно и четливо всички необходими данни по манифеста на товарите и когато останалите разпоредби на точка 10, буква в) са спазени.2 ПРИЛОЖЕНИЕ 22.2 Член 22.2.1, а) Параграф 1, буква а) — Свързване на конструктивните елементиа) При употреба на помощните свързващи елементи (нитове, винтове, болтове, гайки и др.) достатъчен брой от тези елементи трябва да бъдат поставени от вътрешната страна, като те трябва да преминават през свързаните елементи и да се подават от външната страна, където трябва да бъдат фиксирани по сигурен начин (например да бъдат занитени, завинтени или заварени върху гайката). Същевременно обикновените нитове (тези, чието поставяне изисква намеса от двете страни на свързаните елементи) могат да бъдат поставени и отвътре;Независимо от казаното по-горе подът на товарните отделения може да бъде закрепен посредством самонарезни винтове, самопробиващи нитове, нитове с ескплозивен заряд или пневматично забити гвоздеи, отвътре навън, пресичащи под прав ъгъл и външните метални профили, при условие че краищата им (с изключение на самонарезни винтове) или не се подават от външната част на металния профил, или са заварени за него.б) Компетентните органи определят броя и вида на помощните свързващи елементи така, че да отговарят на изискванията на буква а) от настоящата бележка; като се убедят, че те не могат да бъдат разглобявани и сглобявани отново, без такава намеса да остави видими следи. Изборът и поставянето на останалите помощни свързващи елементи не са ограничени;в) Употребата на помощни свързващи елементи, които могат да бъдат разглобявани и сглобявани отново, без това да остави видими следи поне от едната страна, т.е. когато свързването им не изисква намеса от двете страни на свързаните елементи, не се допуска по смисъла на буква а) от настоящата бележка. Това се отнася главно за раздуващи се нитове, „слепи нитове“ и други подобни на тях;г) Описаните по-горе начини за свързване се отнасят до специални превозни средства, например изотермичните превозни средства, хладилните автомобили и цистерните, когато тези изисквания не влизат в противоречие с техническите изисквания, на които трябва да отговарят превозните средства с оглед използването им. Когато по технически причини е невъзможно елементите да бъдат фиксирани по начина, описан в буква а) от настоящата бележка, конструктивните елементи могат да бъдат съединени посредством помощните свързващи елементи, посочени в буква в) от настоящата бележка, при условие че свързващите елементи, поставени от вътрешната страна на стената, не могат да бъдат достигнати отвън.2.2.1, б) Параграф 1, буква б) - Врати и други системи за затварянеа) Приспособлението, върху което могат да бъдат поставяни митнически пломби, трябва:i) да бъде заварено или закрепено с помощта на поне два свързващи елемента, съответстващи на указанията в буква а) от обяснителна забележка 2.2.1, буква а); илиii) да бъде направено така, че да не може да се сваля, без да останат видими следи, след като товарното отделение е било затворено и пломбирано;Приспособлението трябва също така:iii) да има отвори с минимум 11 mm диаметър или прорези, дълги минимум 11 mm и широки поне 3 mm; иiv) да осигурява еднаква степен на сигурност независимо от използвания тип пломба;б) шарнирите, пантите, резетата и другите детайли за захващане на вратите трябва да бъдат закрепени в съответствие с изискванията на буква а), i) и ii) от настоящата бележка. Освен това, в случай че различните съставни части на такива приспособления (напр. оси, стебла на шарнирите или пантите) са наистина необходими за гарантиране на сигурността на товарното отделение от гледна точка на митницата, трябва да бъдат направени така, че да не могат да се свалят или разглобяват, без да останат видими следи, когато товарното отделение е затворено и пломбирано[5];Все пак, когато до едно такова приспособление няма достъп отвън, достатъчно е затворената и пломбирана врата да не може да бъде откачена, без да останат видими следи. Когато вратата или системата за затваряне са закрепени с повече от две панти, само двете крайни панти трябва да бъдат закрепени в съответствие с предписанията на букви а), i) и ii) по-горе.в) По изключение при пътните превозни средства с термоизолирани товарни отделения приспособлението за митническо пломбиране, пантите и всякакви части, чието изваждане би позволило проникване в товарното отделение или в пространствата, в които могат да се укрият товари, могат да бъдат закрепени към вратите на такива товарни отделения посредством следните системи:i) Болтове или винтове, вкарани отвън, които иначе не отговарят на изискванията на буква а) от обяснителната бележка 2.2.1, буква а) по-горе, при условие че:-  стеблата на болтовете или винтовете са завинтени в метална планка с резбов отвор или в подобно приспособление, монтирано зад външната стена на вратата; и-  главите на подходящ брой от тези болтове или винтове са заварени към приспособлението за митническо пломбиране, към пантите и др., по такъв начин, че тези болтове или винтове да бъдат напълно деформирани и-  болтовете и винтовете не могат да се свалят, без да останат видими следи[6];ii) закрепващо приспособление, което се вкарва от вътрешната част на термоизолираната конструкция на вратата, при условие че:-  стеблото и закрепващият пръстен на приспособлението са монтирани с пневматични или хидравлични инструменти и са закрепени зад планка или подобно приспособление, поставено между външния слой на структурата на вратата и изолацията; и-  главата на съединителния щифт не може да се достигне от вътрешната част на товарното отделение; и-  достатъчен брой закрепващи пръстени и съединителни щифтове са заварени едни към други и приспособленията не могат да бъдат свалени, без да се оставят видими следи[7].Терминът „термоизолирано товарно отделение“ се тълкува като включващ хладилните и изотермичните товарни отделения.г) Превозните средства, които имат голям брой затварящи устройства, като шибъри, спирачни кранове, люкове, фланци и др., трябва да бъдат приспособени така, че да ограничават, доколкото е възможно, броя на митническите пломби. За тази цел близките едно до друго затварящи устройства трябва да бъдат съединени с общо приспособление, изискващо само една пломба, или снабдени с капак, отговарящ на същата цел;д) Превозните средства с отварящ се покрив се конструират така, че да ограничават, доколкото е възможно, броя на митническите пломби.е) В случай, че за целите на сигурното митническо пломбиране са необходими много на брой митнически пломби, броят на тези пломби се указва в точка 5 от свидетелството за митническа годност (приложение 4 към Конвенция ТИР от 1975 г.). Към свидетелството за митническа годност следва да бъде приложена скица, указваща точното местоположение на митническите пломби.2.2.1, в) Параграф 1, буква в)—точка 1 Вентилационни отвориа) Максималните им размери по принцип не бива да надвишават 400 mm.б) Отворите, които позволяват пряк достъп до товарното отделение, трябва да бъдат затворенис метална мрежа или с перфорирана метална ламарина (максимален размер на отворите: 3 mm и в двата случая) и трябва да бъдат защитени със заварена метална решетка (максимален размер на отворите: 10 mm); илис една-единствена перфорирана метална ламарина, която е достатъчно здрава (максимален размер на отворите: 3 mm); дебелина на ламарината: най-малко 1 mm).в) Отворите, които не позволяват пряк достъп до товарното отделение (поради наличие на системи от колена или прегради), трябва да бъдат снабдени със споменатите в буква б) приспособления, но тук размерите на отворите могат да достигнат 10 mm (за металната мрежа или за металната ламарина) и 20 mm (за металната решетка).г) При направени отвори в покривалата упоменатите в буква б) от настоящата бележка приспособления по принцип са задължителни. Допускат се все пак системи на запречване под формата на перфорирана метална ламарина, поставена отвън, и метална мрежа или мрежа от друга материя, закрепена отвътре.д) Други подобни неметални приспособления биха били допуснати, при условие че размерите на отворите бъдат спазени и че използваният материал е достатъчно устойчив, за да не позволява отворите да се разширяват чувствително без видими повреди. Освен това приспособлението за проветряване не трябва да позволява подмяна при действия само от едната страна на покривалото.е) Вентилационният отвор може да бъде снабден със защитно устройство. Това устройство трябва да бъде закрепено за покривалото по такъв начин, че да дава възможност за митнически контрол на този отвор. То трябва да бъде закрепено за покривалото на разстояние най-малко 5 см от капака на вентилационния отвор.2.2.1, в)—2 Отвори за изтичанеа) Максималните им размери по принцип не бива да надвишават 35 mm;б) Отворите, позволяващи пряк достъп до товарното отделение, трябва да бъдат снабдени с приспособленията, посочени в буква б) от обяснителна бележка 2.2.1. в)—точка 1 за вентилационните отвори;в) Когато отворите за изтичане не позволяват пряк достъп до товарното отделение, приспособленията, посочени в буква б) от настоящата бележка, не са задължителни, при условие че отворите са снабдени със сигурна система от преградки, лесно достъпна от вътрешността на товарното отделение.2.2.3 Параграф 3 — Нечупливо стъклоСтъклото се счита за нечупливо, ако няма риск то да бъде счупено при нормални експлоатационни условия на превозното средство. Стъклото следва да носи знак, характеризиращ го като нечупливо.2.3 Член 32, параграф 3, точка 3 Параграф 3 — Покривала, съшити от няколко парчетаа) различните парчета на едно и също покривало могат да бъдат от различни материали, отговарящи на разпоредбите на член 3, параграф 2 от приложение 2;б) при ушиване на покривалото се допуска всякакво разположение на парчетата, ако то дава достатъчни гаранции за сигурност и при условие, че съшиването е осъществено съгласно изискванията на член 3 от приложение 2.2.3.6, а) Параграф 6, a)2.3.6, a)-1 Превозни средства с плъзгащи се халкиМетални халки за закрепване, плъзгащи се върху закрепени към пътното превозно средство метални прътове, се допускат съгласно настоящия параграф[8], при условие че:а) метални прътове са закрепени към пътното превозно средство на разстояние до 60 cm един от друг и по такъв начин, че да не могат да се снемат и поставят отново, без това да остави видими следи;б) халките са двойни или са снабдени с централна преграда и са изработени от едно парче без заварка; ив) покривалото е закрепено по начин, който отговаря стриктно на условията, посочени в член 1, буква а) от приложение 2 към настоящата конвенция.2.3.6, а)— 2 Превозни средства с въртящи се стременаЗа целите на настоящия параграф се допускат метални стремена, всяко от които може да се върти около оста си в една скоба за закрепване[9], при условие че:а) всяко стреме е закрепено към превозното средство по такъв начин, че да не може да бъде сваляно и поставяно отново на мястото му, без да бъдат оставени видими следи; иб) пружината на всяко стреме е изцяло затворена в метален кожух във формата на камбанка.2.3.6, б) Параграф 6, буква б) Трайно закрепени покривалаКогато една или няколко страни на покривалото са закрепени трайно към каросерията на пътното превозно средство, покривалото трябва да се придържа от една или повече метални ленти или ленти от друг подходящ материал, захванати за каросерията на пътното превозно средство чрез съединителни приспособления, отговарящи на изискванията на забележка 2.2.1, буква а) от приложение 6.2.3.8 Параграф 8 — Разстояния между халките и между отворитеРазстоянието от двете страни на една шпригла може да бъде по-голямо от 200 mm, но не повече от 300 mm, при условие че халките са монтирани под страничните бордове и ако отворите имат овална форма и са точно толкова големи, че да могат да бъдат надявани на халките.2.3.11, а) Параграф 11, буква a)2.3.11, а)—1 Подгъви за опъване на покривалатаПокривалата на много превозни средства имат от външната си страна хоризонтален подгъв с кръгли дупки, разположени успоредно на страничната стена на превозното средство. Тези подгъви, наречени подгъви за опъване, са предназначени за опъване на покривалото с помощта на въжета или други подобни приспособления. Тези подгъви са използвани, за да прикрият хоризонталните разрези, направени в покривалата, които биха дали възможност за незаконен достъп до превозваните в превозното средство товари. Ето защо се препоръчва да не се разрешава използването на подгъви от този тип. Вместо тях могат да се използват следните приспособления:а) подгъви за опъване от подобен тип, направени от вътрешната страна на покривалото; илиб) малки отделни подгъви, във всеки от които е пробит кръгъл отвор, фиксирани от външната страна на покривалото и разпределени така, че разстоянията помежду им да позволяват покривалото да се опъне по задоволителен начин.Друго възможно разрешение за някои случаи е да се избегне използването на подгъви за опъване на покривалата.2.3.11, а)—2 Ремъци на покривалатаКато подходящи за изработване на ремъци се считат следните материали:а) кожа;б) неразтегливи текстилни материали, включително тъкан с пластмасово или каучуково покритие, при условие че те не могат да бъдат или възстановявани след скъсване, без да останат видими следи. Пластмасовото покритие на ремъците трябва да бъде прозрачно и с гладка повърхност.2.3.11, а)—3 Приспособлението, показано на скица № 3[10] отговаря на изискванията на последната част на член 3, параграф 11, буква а) от приложение 3. То отговаря също и на изискванията на член 3, параграф 6, букви а) и б) от приложение 2.3 ПРИЛОЖЕНИЕ 33.0.17 Параграф 17 — Процедура за одобрение1. Приложение 3 предвижда, че компетентните органи на една договаряща се страна могат да издават свидетелство за митническа годност на пътно превозно средство, произведено на нейна територия, и че това пътно превозно средство няма да бъде подлагано на никакво допълнително одобрение в страната, където то е регистрирано, или в страната, където е установен неговият собственик, според случая.2. Тези разпоредби нямат за цел да ограничат правото на компетентните органи на договарящата страна, където е регистрирано пътното превозно средство или където живее неговият собственик, да изискват представянето на свидетелство за митническа годност било при вноса, било по-късно, във връзка с регистрацията или с проверката на пътното превозно средство, или във връзка с други подобни формалности.3.0.20 Параграф 20 — Процедура по вписване на забележки в свидетелството за митническа годностЗа анулиране на забележки за неизправност на пътното превозно средство след привеждането му в задоволително състояние е достатъчно в предвидената за тази цел графа 11 да се впише забележката „Неизправностите – отстранени“, последвана от името, подписа и печата на съответния компетентен орган.8 ПРИЛОЖЕНИЕ 88.10 Член 108.10, б) Споразумението, упоменато в обяснителната бележка към член 6, параграф 2а се прилага и към отговорностите на международната организация, изложени в буква б) от настоящия член, в случай че централизираното отпечатване и разпространение на карнетите ТИР се осъществява от гореспоменатата международна организация.8.13. Член 138.13.1-1 Параграф 1 — Финансови разпоредбиВ края на първоначален период от две години договарящите страни по конвенцията предвиждат финансирането на Изпълнителния съвет ТИР и секретариата ТИР да се извършва от обикновения бюджет на Организацията на обединените нации. Това не изключва продължаване срока на действие на първоначалните финансови разпоредби, в случай че финансирането от страна на Организацията на обединените нации или от други източници не бъде осъществено.8.13.1-2 Параграф 1 — Функциониране на Изпълнителния съвет ТИРРаботата на членовете на Изпълнителния съвет ТИР се финансира от съответните правителства.8.13. 1-3 Параграф 1 — РазмерРазмерът на отчисленията, посочени в параграф 1, се основава на а) бюджета и планираните разходи на Изпълнителния съвет ТИР и секретариата ТИР, така както са одобрени от Административния комитет, и б) прогнозата за броя карнети ТИР, които ще бъдат разпространени, както е установено от международната организация.8.13.2. Параграф 2След консултация с международната организация, спомената в член 6, процедурата по параграф 2 се отразява в споразумението между ИКЕ, упълномощена и действаща от името на договарящите страни, и международната организация, спомената в член 6. Споразумението се одобрява от Административния комитет.9 ПРИЛОЖЕНИЕ 99, I Част I, 9, I, 1, а) Параграф 1, буква а) — ОрганизацияРазпоредбите на параграф 1, буква а) от първата част на приложение 9 се отнасят до организациите, които участват в международната търговия със стоки, включително търговските камари.9, II Част II9, II, 3 Параграф 3 — Комитет за разрешаване на достъпПрепоръчва се създаване на национални комитети за разрешаване на достъп, в които да влизат представители на компетентните органи, националните асоциации и други заинтересовани организации.Скица № 1ПРИМЕР ЗА ШАРНИР И НА ПРИСПОСОБЛЕНИЕ ЗА МИТНИЧЕСКА ПЛОМБА ЗА ВРАТИНА ПЪТНИ ПРЕВОЗНИ СРЕДСТВА С ТЕРМОИЗОЛИРАНИ ОТДЕЛЕНИЯ ЗА СТОКИ, ПРЕВОЗВАНИ ПОД ТЕМПЕРАТУРЕН РЕЖИМ[pic]  Скица № 1аПРИМЕР ЗА ШАРНИР, КОЙТО НЕ ИЗИСКВА СПЕЦИАЛНА ЗАЩИТА НА СТЕБЛОТОИзобразеният по-долу шарнир е в съответствие с изискванията, посочени във второто изречение на буква б) от обяснителната бележка към член 2, параграф 2, точка 1. Конструкцията на пантата и на стеблото прави излишна всяка особена защита на стеблото, предвид факта, че раменете на пантата достигат зад краищата на стеблото. По този начин раменете не позволяват пломбираната от митниците врата да бъде отворена на нивото на устройството, без да остават видими следи, дори в случай че незащитеното стебло е било отстранено.[pic]  Скица № 2ПРЕВОЗНИ СРЕДСТВА С ПОКРИВАЛА С ПЛЪЗГАЩИ СЕ ХАЛКИ[pic]  Скица № 2аПРИМЕР ЗА ВЪРТЯЩА СЕ ХАЛКА (D-ОБРАЗНА ФОРМА)[pic]  Скица № 3ПРИМЕР ЗА ПРИСПОСОБЛЕНИЕ ЗА ЗАТВАРЯНЕ НА ПОКРИВАЛОТО НА ПРЕВОЗНОТО СРЕДСТВОПриспособлението, представено по-долу, отговаря на изискванията на последната част на член 3, параграф 11, буква а) от приложение 2. То отговаря също и на изискванията на член 3, параграф 6, букви а) и б) от приложение 2.[pic]  Скица № 4ПРИСПОСОБЛЕНИЕ ЗА ЗАТВАРЯНЕ НА ПОКРИВАЛОТОИзобразеното по-долу приспособление отговаря на изискванията на приложение 2, член 3, шеста алинея, букви а) и б).[pic]  Скица № 5ПРИМЕР ЗА ЗАКРЕПВАЩО ПРИСПОСОБЛЕНИЕ, ВКАРАНО ОТ ВЪТРЕШНАТА СТРАНА НА ИЗОЛИРАНАТА ВРАТА[pic]  Приложение 7ОТНОСНО ОДОБРЯВАНЕТО НА КОНТЕЙНЕРИТЕЧаст IПРАВИЛНИК ЗА ТЕХНИЧЕСКИТЕ УСЛОВИЯ, ПРИЛОЖИМИ ЗА КОНТЕЙНЕРИТЕ, ДОПУСКАНИ ЗА МЕЖДУНАРОДЕН ПРЕВОЗ С МИТНИЧЕСКО ПЛОМБИРАНЕЧлен 1Основни принципиЗа международен превоз на стоки под митническо пломбиране могат да бъдат одобрени само контейнери, конструирани и пригодени така, че:а) да не може да бъде изваждана каквато и да било стока от пломбираната част на контейнера или вкарана в нея, без да останат видими следи от взлом или без да бъде скъсана митническата пломба;б) да може да бъде поставена лесно и ефикасно митническа пломба;в) да не съдържат скрити пространства, позволяващи укриването на стоки;г) всички пространства, в които могат да бъдат поместени стоки, да са лесно достъпни за митническите проверки.Член 2Структура на контейнерите1. За да отговорят на предписанията на член 1 от настоящия правилник:a) съставните елементи на контейнера (стени, под, врати, покрив, рамки, напречни греди и пр.) се свързват чрез приспособления, които не могат да бъдат изваждани и поставяни повторно отвън, без да останат видими следи, или по такъв начин, че да образуват едно цяло, което не може да бъде изменено, без да останат видими следи. Ако стените, подът, вратите и покривът са съставени от различни елементи, тези елементи трябва да отговарят на същите предписания и да бъдат достатъчно устойчиви;б) вратите и другите приспособления за затваряне (включително крановете, люковете, фланците и др.) следва да имат приспособление, позволяващо поставянето на митническа пломба. Това приспособление трябва да не може да бъде сваляно и поставяно на място отвън, без да останат видими следи, нито пък вратата или затварящото пространство да бъдат отворени, без да бъде скъсана митническата пломба. Пломбата трябва да бъде защитена по съответен начин. Допускат се отварящи се покриви;в) отворите за вентилация или за източване следва да се снабдени с приспособление, непозволяващо достъп до вътрешността на контейнера. Това приспособление трябва да не може да се изважда и поставя отвън, без да останат видими следи.2. Независимо от разпоредбите на член 1, буква в) от правилника, разрешава се наличието на съставни елементи на контейнера, които по практически съображения трябва да съдържат празни пространства (например между съставните части на двойни стени). За да не могат обаче тези празни пространства да бъдат използвани за укриване на стоки:i) ако вътрешната обшивка на контейнера покрива цялата височина на стената от пода до покрива или, в други случаи, ако пространството между облицовката и външната стена е изцяло затворено, тази облицовка следва да бъде направена така, че да не може да бъде демонтирана и отново монтирана, без да останат видими следи;ii) ако вътрешната обшивка не покрива стената по цялата ѝ височина и ако кухините, които я отделят от външната стена не са изцяло затворени, както и във всички други случаи, при които конструкцията на контейнера създава кухини, броят на споменатите кухини трябва да бъде намален до минимум, а те трябва да бъдат лесно достъпни за митнически проверки.3. Допустими са прозорци при демонтируемите каросерии, както е определено в обяснителна бележка към член 1, буква й) от приложение 6 към конвенцията, при условие че те са направени от материал с достатъчна якост и не могат да бъдат сваляни и обратно поставяни от външната страна, без да оставят видими следи. Независимо от това стъкла, различни от „нечупливите“, могат да бъдат използвани, при условие че прозорците са покрити с метална решетка, която не може да бъде сваляна от външната страна; размерът на клетките на решетката не трябва да надвишава 10 mm. Прозорци не са допустими при контейнерите, както е определено в член 1, буква и) от конвенцията, освен при демонтируемите каросерии, както е определено в обяснителна бележка към член 1, буква й) от приложение 6 към конвенцията.Член 3Сгъваеми и разглобяеми контейнериСгъваемите и разглобяемите контейнери са подчинени на разпоредбите на членове 1 и 2 от настоящия правилник; освен това те трябва да притежават и приспособление за фиксиране, което да блокира различните им части след монтирането на контейнера. В случай че тези фиксиращи приспособления са разположени от външната страна на контейнера, те трябва да позволяват поставянето на митническа пломба след монтиране на контейнера.Член 4Контейнери с покривала1. Контейнерите с покривала трябва да отговарят на условията на членове 1, 2 и 3 от настоящия правилник, доколкото тези правила са приложими за тях. Освен това те трябва да са съобразени с разпоредбите на настоящия член.2. Покривалото трябва да бъде или от здраво платно, или от достатъчно здрава неразтеглива тъкан с пластмасово или гумирано покритие. То трябва да бъде в добро състояние и изработено така, че след като веднъж бъде поставено затварящото устройство, достъпът до товара да бъде невъзможен, без да се оставят видими следи.3. Ако покривалото е съставено от няколко части, краищата на тези части трябва да бъдат подгънати един в друг и свързани посредством два шева, раздалечени един от друг най-малко с 15 mm. Шевовете се правят съобразно скица № 1, приложена към правилника; когато обаче свързването на някои части (като подгъви и усилени ъгли) по този начин е невъзможно, достатъчно е да бъде подгънат краят на горната част и да се направят шевовете съгласно скица № 2, приложена към правилника. Един от шевовете трябва да се вижда само отвътре и конецът, ползван за този шев, трябва да бъде съвсем различен на цвят от цвета на покривалото, както и от цвета на конеца на другия шев. Всички шевове се правят на машина.4. Ако покривалото е от тъкан с пластмасово покритие и съставено от няколко парчета, тези парчета могат да се съединят чрез заваряване съгласно скица № 3, приложена към настоящия правилник. Краят на едното парче трябва да припокрива края на другото с най-малко 15 mm. Заварката на парчетата трябва да се осигури по цялата ширина. Външният свързващ ръб трябва да бъде покрит от пластмасова лента с ширина най-малко 7 mm, която също се заварява. На тази лента, както и на ширина най-малко 3 mm от двете ѝ страни се щампова дълбоко еднообразен релеф. Заваряването трябва да се извършва по такъв начин, че частите да не могат да бъдат разделени и събрани отново, без да останат видими следи.5. Кърпенето се извършва по метода, даден в скица № 4, приложена към настоящия правилник; краищата се подгъват един в друг и се свързват чрез два видими шева, отстоящи на най-малко 15 mm един от друг; цветът на видимия отвътре конец трябва да бъде различен от този на конеца, видим отвън, и от цвета на покривалото; всички шевове се правят на машина. Когато закърпването на скъсано близо до краищата покривало трябва да се извърши чрез замяна на повредената част с парче, шевът може да се извърши също в съответствие с разпоредбите на параграф 3 от настоящия член и скица № 1, приложена към правилника. Кърпенето на покривалата от тъкан с пластмасово покритие може също да се извършва и по метода, описан в параграф 4 от настоящия член, но в този случай пластмасовата лента трябва да се наложи от двете страни на покривалото, като кръпката бъде поставена от вътрешната страна.6. Покривалото се закрепва за контейнера така, че да отговаря стриктно на условията на член 1, букви а) и б) от настоящия правилник. Могат да се използват следните системи:а) покривалото може да бъде закрепено чрез:i) метални халки, закрепени за контейнера;ii) кръгли отвори, направени в краищата на покривалото; иiii) въже, минаващо през халките над покривалото и оставащо видимо отвън по цялата си дължина;Покривалото трябва да покрива твърдите части на контейнера на поне 250 mm от центъра на закрепващите халки, освен в случаите, когато самата конструкция на контейнера ограничава всякакъв достъп до стоките.б) когато краят на покривалото трябва да бъде трайно прикачен към контейнера, двете повърхности трябва да бъдат изцяло свързани и придържани на място от здрави приспособления.в) Когато се използва система за заключване на покривалото, тя трябва при заключено положение да съединява плътно покривалото към външната страна на контейнера (като пример виж скица № 6, приложена към правилника).7. Покривалото трябва да се носи от подходяща конструкция (шпригли, стени, дъги, рейки и др.).8. Разстоянието между халките и разстоянието между отворите не трябва да превишава 200 mm. Допуска се то да бъде и по-голямо, но не повече от 300 mm между халките и отворите, разположени от двете страни на една шпригла, ако конструкцията на контейнера и на покривалото е такава, че да изключва всякакъв достъп до вътрешността на товарното отделение. Отворите трябва да са подсилени.9. За приспособления за затваряне могат да бъдат използвани:а) стоманени въжета с диаметър най-малко 3 mm; илиб) въжета от коноп или въжета от сезал с диаметър най-малко 8 mm, обвити в прозрачна и неразтеглива пластмаса; илив) въжета, състоящи се от оптични влакна, разположени във вътрешността на навита в спирала стоманена обвивка, обвити в прозрачна и неразтеглива пластмаса; илиг) стоманени въжета с текстилна сърцевина, покрита изцяло от най-малко четири снопчета от стоманени нишки, при условие че диаметърът на стоманените въжета е най-малко 3 mm (като евентуалната прозрачна пластмасова обвивка не се включва).Въжетата в съответствие с параграф 9, букви а)—г) от настоящия член могат да бъдат обвити в прозрачна и неразтеглива пластмаса.В случаите, когато покривалото трябва да бъде закрепено към рамката при конструкция, която съответства на разпоредбите на параграф 6, буква а) от настоящия член, за закрепване може да се използва ремък (пример за такава конструкционна система се дава в скица № 7 към настоящото приложение). По отношение на материал, размери и форма ремъкът трябва да отговаря на изискванията, посочени в параграф 11, буква а), iii).10. Всяко въже трябва да се състои от едно парче и да бъде снабдено с твърди метални накрайници от двете страни. Всеки метален накрайник позволява преминаването на свръзката на митническата пломба. В съответствие с разпоредбите на параграф 9, букви а), б) и г) от настоящия член приспособлението за закрепване на всеки метален накрайник трябва да се състои от кух нит, минаващ през въжето и позволяващ преминаването на свръзката на митническата пломба. Въжето трябва да може да се вижда и от двете страни на кухия нит, така че да е възможно да се установи, че то се състои от едно цяло (виж скица № 5, приложена към правилника).11 При отворите на покривалото, служещи за товарене и разтоварване, двете повърхности трябва да бъдат съединени. Могат да се използват следните системи:а) Двата края на покривалото трябва достатъчно добре да се застъпват. Те трябва да бъдат също така закрепени посредством:i) подгъв, зашит или заварен съгласно параграфи 3 и 4 от настоящия член;ii) халки и отвори, отговарящи на условията от параграф 8 на настоящия член, като халките трябва да бъдат метални;iii) неразтеглив ремък от подходящ материал, състоящ се от едно парче, с минимална ширина 20 mm и минимална дебелина 3 mm, който минава през халките и държи съединени двата края на покривалото и подгъва; ремъкът трябва да бъде закрепен от вътрешната страна на покривалото и да има или:-  отвор, през който да минава въжето, посочено в параграф 9 от настоящия член; или-  отвор, през който да може да мине метална халка, посочена в параграф 6 от настоящия член и да бъде закрепен с въжето, посочено в параграф 9 от настоящия член.Не се изисква подгъв, когато съществува специално приспособление, като преграда, което не позволява достъп до контейнера, без да бъдат оставени видими следи. Не се изисква подгъв и за контейнери с плъзгащи се покривала.б) Специална система за заключване, стягаща здраво краищата на покривалото, когато контейнерът е затворен и пломбиран. Системата трябва да е снабдена с отвор, през който металната халка, посочена в параграф 6 от настоящия член, да може да минава и да бъде осигурена с въжето, посочено в параграф 9 от настоящия член. (Такава система е описаната в скица № 8 към настоящото приложение.)12. Идентификационните знаци, които трябва да бъдат налице върху контейнера, както и табелката за одобрение, предвидени в част II от това приложение, в никакъв случай не трябва да бъдат закрити от покривалото.Член 5Контейнери с плъзгащи се покривала1. Контейнерите с плъзгащи се покривала трябва да отговарят на разпоредбите на членове 1, 2, 3 и 4 от настоящия правилник, доколкото тези разпоредби са приложими за тях. Освен това те трябва да са съобразени с разпоредбите на настоящия член.2. Плъзгащите се покривала, под, врати или други конструктивни елементи на контейнера трябва да отговарят или на изискванията на член 4, параграфи 6, 8, 9 и 11 от правилника, или на следните разпоредби:i) Плъзгащите се покривала, под, врати и други конструктивни елементи на контейнера трябва да се съединяват по такъв начин, че да не могат да бъдат отворени или затворени, без да се оставят видими следи.ii) Твърдите конструктивни елементи на горната част на контейнера трябва да бъдат закрити от покривалото поне на 1/4 от действителното пространство между обтягащите ремъци. Покривалото трябва да закрива поне 50 mm от твърдите конструктивни елементи в долната част на контейнера. Хоризонталният отвор между покривалото и твърдите конструктивни елементи на контейнера не трябва да надвишава 10 mm, измерено перпендикулярно на надлъжната ос на превозното средство от всяко място при затворен и пломбиран от митническите органи контейнер.iii) Насочващото устройство на плъзгащото се покривало трябва да се съединява с останалите подвижни части по такъв начин, че затворените и пломбирани от митнически власти врати и останалите подвижни части да не могат да бъдат отворени или затворени отвън без видими следи. Насочващото устройство на плъзгащото се покривало и останалите подвижни части трябва да се съединяват по такъв начин, че достъпът до контейнера да бъде невъзможен, без да бъдат оставени видими следи. Такава система е описаната в скица № 9, приложена към настоящия правилник.iv) Хоризонталното разстояние между халките по твърдите конструктивни елементи на контейнера, ползвани за целите на митническите органи, не трябва да надвишава 200 mm. Допуска се в случай че конструкцията на контейнера и покривалата е такава, че да не позволява никакъв достъп до контейнера, това разстояние да бъде и по-голямо, но разстоянието между халките от двете страни на вертикалната подпора не бива да надвишава 300 mm. Във всички случаи правилата, изложени в ii) по-горе, трябва да бъдат спазвани.v) Разстоянието между обтягащите ремъци не трябва да надвишава 600 mm.vi) Затварящите въжета, използвани за съединяване на покривалата с твърдите конструктивни елементи на контейнера, трябва да отговарят на изискванията на член 4, параграф 9 от правилника.Скица № 1ПОКРИВАЛО, СЪШИТО ОТ НЯКОЛКО ПАРЧЕТА[pic]  Скица № 2ПОКРИВАЛО, СЪШИТО ОТ НЯКОЛКО ПАРЧЕТА[pic]  Скица № 3ПОКРИВАЛО, НАПРАВЕНО ОТ НЯКОЛКО ПАРЧЕТА, СЪЕДИНЕНИ ЧРЕЗ ЗАВАРЯВАНЕ[pic]  Скица № 4КЪРПЕНЕ НА ПОКРИВАЛОТО[pic].  Скица № 5ОБРАЗЕЦ НА НАКРАЙНИК[pic]  Скица № 6ОБРАЗЕЦ НА СИСТЕМА ЗА ЗАКЛЮЧВАНЕ НА ПОКРИВАЛОТО[pic]  Скица № 7ОБРАЗЕЦ НА ПОКРИВАЛО, ПРИКРЕПЕНО КЪМ РАМКА СЪС СПЕЦИАЛНА ФОРМА[pic]  Скица № 8СИСТЕМА ЗА ЗАКЛЮЧВАНЕ НА ПОКРИВАЛО ПРИ ОТВОРИТЕ ЗА ТОВАРЕНЕ И РАЗТОВАРВАНЕ[pic] ОписаниеВ тази система на заключване двата края при отворите на покривалото, използвани за товарене и разтоварване, са съединени с помощта на заключващ прът от алуминий. Отворите на покривалото са снабдени с ребро с въже или кабел, вкарани в подгъва по цялата му дължина (вж. скица № 8.1). Това не позволява изваждането на покривалото от заключващия профил. Реброто трябва да бъде от външната страна и да бъде заварено в съответствие с член 3, параграф 4 от приложение 2 към конвенцията.Краищата трябва да бъдат вкарани в отворените профили върху заключващия прът от алуминий и да бъдат пъхнати по дължина в два успоредни канала, затворени в долния им край. Когато заключващият прът е в горно положение, краищата на покривалото се съединяват.В горния край на отвора заключващият прът се блокира от прозрачна пластмасова планка, занитена към покривалото (вж. скица № 8.2). Заключващият прът се състои от две части, съединени с помощта на занитен шарнир, и може да бъде лесно поставен и отстранен след сгъване. Този шарнир трябва да бъде направен по такъв начин, че да не позволява отстраняването на въртящия се щифт след заключване на системата (вж. скица № 8.3).В долната част на заключващия прът има отвор, през който минава халката. Отворът е с овална форма и размерът му позволява халката да премине плътно през него (вж. скица № 8.4). Закрепващото въже или кабел ТИР се прекарва през тази халка, за да блокира заключващия прът.Скица № 9ОБРАЗЕЦ НА ПРЕВОЗНО СРЕДСТВО С ПЛЪЗГАЩИ СЕ ПОКРИВАЛА[pic]  Приложение 7Част IIПРОЦЕДУРИ ЗА ОДОБРЯВАНЕ НА КОНТЕЙНЕРИ, ОТГОВАРЯЩИ НА ТЕХНИЧЕСКИТЕ УСЛОВИЯ, ПРЕДВИДЕНИ В ЧАСТ IОбщи положения1. Контейнерите могат да бъдат одобрявани за превоза на стоки под митническо пломбиране:а) по време на производството по тип конструкция (процедура за одобряване по време на производството); илиб) по-късно, след производството, поотделно или за определен брой контейнери от един тип (процедура за одобряване след производството).Общи разпоредби за двете процедури за одобряване2. След като извърши одобряването, компетентният орган, отговарящ за предоставянето на одобрение, издава на заявителя свидетелство за митническа годност, валидно според случая за неограничена серия контейнери от одобрения тип или за определен брой контейнери.3. Ползващият това свидетелство трябва да постави табелка за одобряването върху одобрения контейнер или контейнери преди използването им за превоз на стоки под митническо пломбиране.4. Табелката трябва да бъде постоянно закрепена на място, където да бъде лесно видима и в съседство с другите табелки, издадени с официални цели.5. Табелката за одобрението съгласно образец № 1, възпроизведен в допълнение 1 към настоящата част, представлява метална табелка с размери най-малко 20 cm на 10 cm. На повърхността с изпъкнали или вдлъбнати или изписани по друг, но трайно видим и четлив начин са написани поне на френски или на английски език следните указания:а) надпис „Одобрен за превоз под митническо пломбиране“;б) наименованието на държавата, където контейнерът е бил одобрен, изписано изцяло или с отличителния си знак за означаване на страната на регистрацията на автомобилите и номера на свидетелството за митническа годност (цифри, букви и пр.), както и годината на одобряването (например „NL/26/73“, означаващо: „Холандия, свидетелство за митническа годност № 26, издадено през 1973 г.“);в) серийният номер на контейнера, даден му от производителя (фабричен номер);г) идентификационните номера или букви на контейнера, когато той е бил одобрен по тип конструкция.6. Ако даден контейнер не отговаря повече на техническите условия, предписани за одобряването му, преди да бъде ползван отново за превоз на стоки под митническо пломбиране, той трябва да бъде приведен в състоянието, довело до одобряването му, така че да отговаря отново на тези технически условия.7. Ако се променят съществени характеристики на някой контейнер, издаденото за него одобряване губи сила и той трябва да бъде одобрен отново от компетентния орган, преди да бъде използван за превоз на стоки под митническо пломбиране.Специални разпоредби за одобряването на тип конструкция по време на производството8. Когато контейнерите се произвеждат серийно по един конструктивен тип, производителят може да поиска одобряването на тип конструкция от компетентния орган в страната на производство.9. Производителят посочва в заявлението си идентификационните номера или букви на типа контейнери, за които иска одобрение.10. Заявлението се придружава от планове и подробна спецификация за конструкцията на типа контейнери, представен за одобряване.11. Производителят се задължава писмено:а) да представи на компетентните органи онези контейнери от този тип, които те поискат да прегледат;б) да позволи на компетентните органи да проверят други единици по всяко време на серийното производство на този тип;в) да уведомява компетентния орган за всяко изменение на плановете или спецификациите, независимо от размерите му, преди да започне изпълнението му;г) да нанесе на видно място върху контейнерите не само предвидените знаци върху табелката за одобрение, но и идентификационните номера или букви на типа конструкция, както и поредния номер на всеки контейнер във въпросната серия (фабричен номер);д) да води отчет за произведените контейнери от одобрения тип.12. При нужда компетентните органи посочват измененията, които трябва да се внесат в предвиждания тип конструкция, за да могат да дадат одобрението.13. Не се издава одобрение по тип конструкция, ако компетентният орган не е установил след преглед на един или няколко контейнера, произведени по този тип конструкция, че контейнерите от този тип отговарят на техническите условия, предписани в част I.14. Когато тип контейнер бъде одобрен, на заявителя се издава едно-единствено свидетелство за митническа годност съгласно образец № II, възпроизведен в допълнение 2 към настоящата част, и валидно за всички контейнери, построени съгласно спецификациите на одобрения тип. Това свидетелство разрешава на производителя да поставя табелката по образеца, даден в параграф 5 от настоящата част, върху всеки контейнер от серията на този тип.Особени разпоредби за одобряването след производството15. Ако одобрението не е било поискано по време на производството, собственикът, операторът или представителят на който и да е от тях, може да поискат одобрение от компетентния орган, на когото имат възможност да предоставят контейнера или контейнерите, които желаят да бъдат одобрени.16. Всяко заявление за одобрение, представено в случая, предвиден в параграф 15 от настоящата част, посочва поредния (фабричен) номер на всеки контейнер, поставен от производителя.17. Компетентният орган проверява толкова контейнери, колкото намери за необходимо, и след като установи, че този или тези контейнери отговарят на техническите условия, посочени в част I, издава свидетелство за митническа годност съгласно образец № III, възпроизведен в допълнение 3 към настоящата част, и валидно само за броя одобрени контейнери. Това свидетелство, в което е посочен поредният номер или поредните номера, дадени от производителя на контейнерите, за които се отнася, дава право на заявителя да положи върху всеки одобрен контейнер табелката за одобрение, предвидена в параграф 5.Допълнение 1Образец № IТабелка за одобрение(вариант на английски език)[pic]  Допълнение 1Образец № IТабелка за одобрение(вариант на френски език)[pic]Допълнение 2Образец № II[pic]ВАЖНО УКАЗАНИЕ(част II, параграфи 6 и 7 от приложение 7 към Митническата конвенцияотносно международния превоз на стоки под покритието на карнети ТИР, 1975 г.)[pic]Допълнение 3Образец № III[pic]ВАЖНО УКАЗАНИЕ(част II, параграфи 6 и 7 от приложение 7 към Митническата конвенцияотносно международния превоз на стоки под покритието на карнети ТИР, 1975 г.)[pic]Приложение 7Част IIIОБЯСНИТЕЛНИ БЕЛЕЖКИОбяснителните бележки към приложение 2, дадени в приложение 6 към настоящата конвенция, се прилагат mutatis mutandis за одобрените контейнери за превоз на стоки под митническо пломбиране, в съгласие с разпоредбите на настоящата конвенция.7, I, 4, 6, а) Част I, член 4, параграф 6, буква а)Пример за система на закрепване на покривала около ъгловите отливки на контейнерите, допустима от митническа гледна точка, е дадена в част III от приложение 7.7, II, 5, г) Част II — параграф 5, буква г)Ако два контейнера с покривала, одобрени за превоз под митническо пломбиране, са били съединени така, че да образуват едно цяло, с едно-единствено общо покривало и в този вид отговарят на условията за превоз под митническо пломбиране, за комбинацията няма да се изисква отделно свидетелство за годност или табелка за одобрение.ПРИСПОСОБЛЕНИЕ ЗА ЗАКРЕПВАНЕ НА ПОКРИВАЛО ОКОЛО ЪГЛОВИТЕ ЕЛЕМЕНТИ НА КОНТЕЙНЕРА[pic]  Приложение 8СЪСТАВ, ФУНКЦИИ И ВЪТРЕШЕН ПРАВИЛНИК НА АДМИНИСТРАТИВНИЯ КОМИТЕТ И ИЗПЪЛНИТЕЛНИЯ СЪВЕТ ТИРСЪСТАВ, ФУНКЦИИ И ВЪТРЕШЕН ПРАВИЛНИК НА АДМИНИСТРАТИВНИЯ КОМИТЕТЧлен 1i) Договарящите страни са членове на Административния комитет.ii) Комитетът може да разреши на компетентните административни органи на държавите, посочени в член 52, параграф 1 от настоящата конвенция, които не са договарящи страни или представители на международни организации, да присъстват на неговите сесии в качеството на наблюдатели при обсъждане на въпроси, които ги интересуват.Член 1а1. Комитетът разглежда всяко предложение за изменение и допълнение на конвенцията съгласно член 59, параграфи 1 и 2.2. Комитетът наблюдава прилагането на конвенцията и разглежда мерките, взети от договарящите страни, асоциациите и международните организации по отношение на конвенцията, както и съответствието на тези мерки с конвенцията.3. Посредством Изпълнителния съвет ТИР комитетът осъществява надзор върху прилагането на конвенцията на национално и международно ниво и дава своята подкрепа.Член 2Генералният секретар на Организацията на обединените нации предоставя на комитета услугите на секретариата.Член 3Ежегодно на първата си сесия комитетът избира председател и заместник-председател.Член 4Генералният секретар на Организацията на обединените нации свиква ежегодно комитета под покровителството на Икономическата комисия за Европа, както и по искане на компетентните административни органи на най-малко пет държави — договарящи страни.Член 5Предложенията се подлагат на гласуване. Всяка договаряща страна, представена на сесията, има право на един глас. Предложенията с изключение на предложенията за изменение на конвенцията се приемат от комитета с мнозинство на гласовете на присъстващите и гласуващи членове. Измененията на настоящата конвенция, както и решенията, посочени в членове 59 и 60 от настоящата конвенция, се приемат с мнозинство от две трети от гласовете на присъстващите и гласуващи членове.Член 6За вземане на решения е необходим кворум от поне една трета от държавите - договарящи страни.Член 7Комитетът приема отчетния си доклад преди приключване на сесията.Член 8За неуредените от това приложение въпроси се прилага вътрешният правилник на Икономическата комисия за Европа, освен ако комитетът вземе друго решение.СЪСТАВ, ФУНКЦИИ И ВЪТРЕШЕН ПРАВИЛНИК НА ИЗПЪЛНИТЕЛНИЯ СЪВЕТ ТИРЧлен 91. Изпълнителният съвет ТИР е създаден от Административния комитет в съответствие с член 58б и се състои от девет членове, представляващи различни договарящи страни по Конвенция ТИР. Секретарят на Конвенцията ТИР участва в сесиите.2. Членовете на Изпълнителния съвет ТИР се избират от Административния комитет с мнозинство от присъстващите членове с право на глас. Мандатът на всеки член на Изпълнителния съвет ТИР е двугодишен. Членовете на Изпълнителния съвет ТИР могат да бъдат преизбирани. Административният комитет определя компетенциите на Изпълнителния съвет ТИР.Член 10Изпълнителният съвет ТИР:а) осъществява надзор по прилагането на конвенцията, включително функционирането на гаранционната система, и изпълнява възложените му от Административния комитет функции;б) ръководи централизираното отпечатване и разпространение на карнетите ТИР до асоциациите — функция, която може да бъде изпълнявана от одобрена международна организация, определена в член 6;в) координира и подкрепя размяната на поверителни сведения и друга информация между компетентните органи в договарящите страни;г) координира и подкрепя размяната на сведения между компетентните органи в договарящите страни, асоциациите и международните организации;д) сътрудничи при уреждането на спорове между договарящите страни, асоциациите, застрахователните дружества и международните организации, без да нарушава разпоредбите на член 57 за уреждане на спорове;е) подпомага обучението на митническия персонал и на други лица, имащи допир с режима ТИР;ж) води централен регистър с цел даване на информация на договарящите страни относно сведенията, получени от споменатите в член 6 международни организации за всички правилници и предвидени процедури, свързани с издаването на карнети ТИР от асоциациите, доколкото те се отнасят към минималните условия и препоръки в приложение 9;з) следи цената на карнетите ТИР.Член 111. Секретарят на Конвенция ТИР свиква сесия на Изпълнителния съвет ТИР по искане на Административния комитет или на поне трима членове на Изпълнителния съвет.2. Изпълнителният съвет се старае да взема решенията си с консенсус. Ако не бъде постигнат консенсус, решенията се съгласуват и се приемат с мнозинство на гласовете на присъстващите членове с право на глас. За вземане на решение е необходим кворум от петима членове. Секретарят на Конвенция ТИР не гласува.3. Изпълнителният съвет избира председател и приема разпоредбите, свързани с вътрешния правилник.4. По искане на Административния комитет или поне веднъж годишно Изпълнителният съвет докладва на Административния комитет за предприетите от него действия, като представя и заверен счетоводен баланс на разходите. Председателят на Изпълнителния съвет го представлява пред Административния комитет.5. Изпълнителният съвет преглежда всички сведения или въпроси, постъпили от Административния комитет, договарящите страни, Секретаря на конвенция ТИР, националните асоциации и международните организации, споменати в член 6 от конвенцията. Международните организации могат да присъстват на сесиите на Изпълнителния съвет ТИР като наблюдатели, освен ако председателят не вземе друго решение. При необходимост председателят може да покани и други организации да присъстват като наблюдатели на сесиите на Изпълнителния съвет.Член 12Секретарят на Конвенция ТИР е член на секретариата на Икономическата комисия за Европа към Организацията на обединените нации и изпълнява решенията на Изпълнителния съвет ТИР в рамките на мандата на Изпълнителния съвет. В помощ на секретаря на Конвенция ТИР е секретариатът ТИР, чийто състав се определя от Административния комитет.Член 131. В очакване на други финансови източници действията на Изпълнителния съвет ТИР и секретариата ТИР се финансират от сума, удържана от всеки карнет ТИР, издаден от международната организация, спомената в член 6. Тази сума се одобрява от Административния комитет.2. Процедурата за финансирането на дейността на Изпълнителния съвет ТИР и секретариата ТИР се одобрява от Административния комитет.Приложение 9ДОСТЪП ДО РЕЖИМА ТИРЧаст IУПЪЛНОМОЩАВАНЕ НА АСОЦИАЦИИТЕ ЗА ИЗДАВАНЕ НА КАРНЕТИ ТИРМинимални условия и изисквания1. За да може да бъде упълномощена от договарящите страни да издава карнети ТИР и да бъде гарант за тях по смисъла на член 6 от конвенцията, асоциацията трябва да отговаря на следните минимални условия и изисквания:а) Да докаже, че действа поне от една година като официална организация, представляваща интересите на транспортния сектор.б) Да докаже финансовата си стабилност и наличието на логистични средства, които биха ѝ позволили да изпълнява задълженията, определени от конвенцията.в) Да докаже, че нейните служители разполагат с познанията, необходими за правилното прилагане на конвенцията.г) Отсъствие на тежки или повторни нарушения на митническото или данъчното законодателство.д) Да има сключен писмен договор или друг вид юридически документ с компетентните органи в договарящата страна, на чиято територия се е установила. Заверено копие от този договор или от всеки друг юридически документ се представя на Изпълнителния съвет ТИР, като при нужда към него се прилага и заверен превод на френски, английски или руски език. Всички изменения на този писмен договор или друг вид юридически документ трябва незабавно да бъдат сведени до знанието на Изпълнителния съвет ТИР.е) В писмения договор или друг вид юридически документ по смисъла на предходната буква д) трябва да се съдържа ангажираност на асоциацията, че тя:i) ще спазва задълженията си по смисъла на член 8 от конвенцията;ii) ще приеме определения от договарящата страна максимален размер на иска за всеки карнет ТИР, който може да ѝ бъде поискан в съответствие с разпоредбите на член 8, параграф 3 от конвенцията;iii) ще проверява постоянно и особено преди даване на достъп до режима ТИР дали лицата, поискали разрешението за достъп, отговарят на минималните условия и изисквания, отразени в част II от настоящото приложение;iv) ще обезпечи гаранцията си за всички отговорности, възникнали в страната, на чиято територия е регистрирана, вследствие на транспортни операции, извършени под покритието на карнети ТИР, издадени от нея или от чужди асоциации, включени в състава на международната организация, към която принадлежи и тя самата;v) ще обезпечи покритие на своята отговорност по начин, удовлетворителен за компетентните органи на договарящата страна, в която тя е регистрирана, в застрахователна компания, застрахователен пул или финансова институция. Застрахователният(те) договор(и) или финансовата гаранция ще покрива(т) всички нейни отговорности, свързани с операции, извършени под покритието на карнети ТИР, издадени от нея или от чужди асоциации, принадлежащи към международната организация, към която принадлежи и самата тя.Уведомителните срокове за прекратяване на застрахователния(те) договор(и) или финансовата(ите) гаранция(и) не трябва да бъдат по-кратки от уведомителните срокове, предвидени за прекратяване на писмения договор или всеки друг юридически документ по буква д). Заверено копие на застрахователния(те) договор(и) или финансовата(ите) гаранция(и), както и на всички последващи допълнения към тези документи трябва да бъдат представени на Изпълнителния съвет ТИР, придружени при необходимост от точен и заверен превод на английски, френски или руски език.vi) ще дава възможност всички преписки и сметки, отнасящи се до администрирането на режима ТИР, да бъдат проверявани от компетентните органи;vii) ще приеме процедура по уреждане на споровете, свързани с незаконното или измамно използване на карнетите ТИР;viii) ще приеме, че всяко тежко или повторно нарушаване на настоящите минимални условия и изисквания може да доведе до отнемане на пълномощията за издаване на карнети ТИР;ix) ще спазва стриктно решенията на компетентните органи на договарящата страна, на чиято територия е регистрирана, по отношение изключването на лица от режима ТИР в съответствие с член 38 от конвенцията и част II от настоящото приложение;x) ще спазва стриктно всички решения, приети от Административния комитет и Изпълнителния съвет ТИР, когато те са приети от компетентните органи на договарящата страна, на чиято територия е регистрирана.2. Договарящите страни, на чиято територия е регистрирана асоциацията, имат право да отнемат пълномощията ѝ за издаване на карнети ТИР в случай на сериозно или повторно нарушаване на настоящите минимални условия и изисквания от страна на асоциацията.3. Упълномощаването на асоциацията при споменатите по-горе условия не влиза в противоречие с отговорностите и задълженията на асоциацията по смисъла на конвенцията.4. Споменатите по-горе минимални условия и изисквания не ограничават правото на договарящите страни да поискат да бъдат прибавени допълнителни условия и изисквания.Част IIДАВАНЕ НА РАЗРЕШЕНИЕ НА ФИЗИЧЕСКИ И ЮРИДИЧЕСКИ ЛИЦА ЗА ПОЛЗВАНЕ НА КАРНЕТИ ТИРМинимални условия и изисквания1. Лицата, които желаят да бъдат допуснати до режима ТИР, трябва да отговарят на следните минимални условия и изисквания:а) Доказан опит при извършването на редовни международни превози или поне възможност за такива (да има издадено разрешително за международни превози и др.).б) Стабилно финансово състояние.в) Познания относно прилагането на Конвенция ТИР.г) Отсъствие на тежки или повторни нарушения на митническото или данъчното законодателство.д) Поет писмен ангажимент към асоциацията, според който лицето:i) ще спазва всички митнически формалности в отправните, транзитните и получаващите митнически учреждения, съгласно изискванията на Конвенция ТИР;ii) ще заплаща дължимите суми, определени в член 8, параграфи 1 и 2 от конвенцията, ако това бъде изискано от компетентните органи в съответствие с член 8, параграф 7 от конвенцията;iii) ще дава възможност на асоциацията, в границите на определеното от националното законодателство, да проверява информацията, свързана със споменатите минимални условия и изисквания.2. Както компетентните органи на договарящата страна, така и асоциациите имат право да въвеждат по-строги допълнителни условия и изисквания за достъп до режима ТИР, освен ако компетентните органи не вземат друго решение.Процедура3. Договарящите страни определят, в съответствие с националното законодателство, процедурите за достъп до режима ТИР на базата на минималните условия и изисквания, посочени в членове 1 и 2.4. В съответствие с приложения формуляр за даване на разрешение (FTH) компетентните органи предават на Изпълнителния съвет ТИР всички необходими данни за всяко лице поотделно до една седмица от издаване на разрешителното за ползване на карнети ТИР или от отнемането му.5. Асоциацията изготвя ежегодно списък на всички лица, получили разрешение за достъп до режима ТИР, както и списък с лицата, чието разрешение за достъп е било отнето, като актуализира данните към 31 декември. Списъците се предават на компетентните органи до една седмица след 31 декември. Компетентните органи предават копие от списъците на Изпълнителния съвет ТИР.6. Разрешението за достъп до режима ТИР не означава автоматично право за получаване на карнети ТИР от асоциациите.7. Разрешението за ползване на карнети ТИР в съответствие с минималните условия и изисквания, споменати по-горе, не отменя отговорността и задълженията на лицата, получили разрешението, да изпълняват изискванията на Конвенция ТИР.ТИПОВ ФОРМУЛЯР ЗА ДАВАНЕ НА РАЗРЕШЕНИЕ (FTH)Страна: ……………………………………….Асоциация: …………………………………………Компетентен орган: ……………………………………………….Попълва се от националната асоциация или от компетентния орган |Идентификационен номер | Име на лицето/та или на предприятието | Адрес по съдебна регистрация | Данни за контакт (тел., факс и ел. поща) | БУЛСТАТ или номер на лиценза и др. */ | Предишно отнемане на правото на достъп **/ | Дата на одобрението за достъп** | Дата на отнемане на разрешението **/ | Печат/ подпис |... |... |... |( /ако има данни.(( / при необходимост.Асоциацията трябва да предаде на компетентните власти следните минимални данни за лицето, подало молба за получаване на достъп:-  личен единен идентификационен номер, даден на лицето от гарантиращата асоциация (съгласуван с международната организация, към която принадлежи) по стандартна форма. Формата на идентификационния номер се определя от Административния комитет.-  име/на и адрес/и на лицето/ата или предприятието (за търговските дружества се посочват имената на ръководителите).-  данни за контакт (физическото лице, което отговаря за режима ТИР пред митническите власти и асоциациите) с пълно изписване на телефонен номер, номер на факс, адрес на ел. поща).-  Статистически търговски регистрационен номер (БУЛСТАТ) или номер на лиценза за извършване на международен транспорт и други данни (при наличие на такива).-  Предишен случай на лишаване от право на достъп (когато има такъв), включително дата, срок и основание. -  Приложение 10ИНФОРМАЦИЯ, КОЯТО СЕ ПРЕДОСТАВЯ ОТ ДОГОВАРЯЩИТЕ СТРАНИ НА ГАРАНТИРАЩИТЕ АСОЦИАЦИИ (В СЪОТВЕТСТВИЕ С ЧЛЕН 42Б) И НА МЕЖДУНАРОДНАТА ОРГАНИЗАЦИЯ (В СЪОТВЕТСТВИЕ С ЧЛЕН 6, ПАРАГРАФ 2АПо силата на член 6, параграф 1 и приложение 9, част I, параграф 1, буква е), iii) от настоящата конвенция гарантиращите асоциации са задължени постоянно да проверяват дали лицата, получили достъп до режима ТИР, изпълняват основните условия и изисквания, дадени в част II от приложение 9 към конвенцията.От името на своите асоциации – членове и в изпълнение на своите задължения в качеството си на международна организация, упълномощена в съответствие с член 6, параграф 2а, международната организация създава система за контрол върху използването на карнетите ТИР за съхранение на данни, предавани от митническите органи и достъпни за асоциациите и митническите администрации, за завършването на операциите ТИР в получаващите митнически учреждения. За да се даде на асоциациите възможност ефективно да изпълняват своите задължения, договарящите държави предават информация в системата за контрол в съответствие със следната процедура:(1) митническите органи предават на международната организация или националните гарантиращи асоциации, при възможност чрез централни или регионални отдели, с помощта на най-бързите налични връзки (факс, електронна поща и т.н.) и, при възможност, ежедневно следната информация по стандартна форма по отношение на всички карнети ТИР, представени за обработване в отправните митнически учреждения, определени в член 1, буква л) от конвенцията:а) Референтен номер на карнета ТИР;б) Дата и номер на вписване в митническия регистър;в) Име или номер на получаващото митническо учреждение;г) Дата и референтен номер на сертификата за завършване на операцията ТИР (клетки 24 – 28 на отрязък № 2) в получаващо митническо учреждение (ако те се различават от данните в буква б));д) Частично или окончателно завършване на операцията ТИР;е) Без да се нарушават разпоредбите на членове 8 и 11 от конвенцията, завършване на операцията ТИР в получаващо митническо учреждение с или без резерви;ж) Други данни или документи (не е задължително);з) Пореден номер на страницата на карнета ТИР.(2) Националните гарантиращи асоциации или международната организация могат да изпращат на митническите органи типов формуляр за потвърждаване на данни, даден по-долу:и) а) в случай, че има разминаване между предадените данни и данните, отбелязани върху използвания карнет ТИР; илий) б) в случай, че данните не са били предадени, но използвания карнет ТИР е бил върнат на националната гарантираща асоциация.k) Митническите органи са длъжни да отговорят на запитванията, ако е възможно, чрез връщане на попълнената бланка за потвърждение на данни възможно най-скоро.(3) Митническите органи и националните гарантиращи асоциации сключват договор в съответствие с националното законодателство, обхващащ гореспоменатия обмен на данни.(4) Международната организация предоставя на митническите органи достъп до базата–данни относно карнетите ТИР, върнати в ИРУ и до базата–данни относно недействителните карнети ТИР.“Приложение [pic] [1] COM (2008) [..][2] ОВ L 252, 14.9.1978 г., стр. 2.[3] ОВ L 252, 14.9.1978 г., стр. 2.[4] ОВ L 31, 2.2.1983 г., стр. 13[5] Вж. скица № 1а към посоченото приложение[6] Вж. скица № 1 към посоченото приложение[7] Вж. скица № 5 към посоченото приложение[8] Вж. скица № 2 към посоченото приложение[9] Вж. скица № 2а към посоченото приложение[10] Вж. скица № 3 към посоченото приложение